USTAVNI SUD VRHOVNI INTERPRETATOR USTAVA\nUstavni sudovi u nacionalnom okviru imaju važnu ulogu vrhovnog interpretatora Ustava, istaknuto je u razgovoru predstavnika Ustavnog suda Crne Gore i Vrhovnog suda Sjedinjenih Američkih Država SAD.\nDelegacija Ustavnog suda Crne Gore, na čelu sa predsjednicom Desankom Lopičić, boravila je u studijskoj posjeti SAD u cilju razmjene iskustava sa sudijama i državnim zvaničnicima te države.\nKako je saopšteno iz Ustavnog suda, crnogorsku delegaciju primio je predsjednik Vrhovnog suda SAD Džon G. Roberts, kojem je Lopičić ukazala na bitne karakteristike crnogorskog pravnog sistema i evropsko kontinentalnog modela ustavnog sudstva u Crnoj Gori.\n"Istaknuta je važna uloga ustavnih sudova, odnosno vrhovnih sudova, koji u nacionalnom okviru imaju ulogu vrhovnog interpretatora Ustava", kaže se u saopštenju.\nNavodi se da je, tokom posjete SAD, delegacija Ustavnog suda je razmjenila iskustva i sa sudijama federalnih i državnih sudova, tužiocima i drugim zvaničnicima o pitanjima od značaja za efikasan pravni sistem.\nU Njujorku se delegacija Ustavnog suda sastala se sa sudijom Apelacionog suda SAD za drugi okrug, Robertom D. Sakom, a u državi Delaver sa tužiocem SAD Čarlsom M. Oberlijem i sa sudijom Višeg suda okruga Nju Kastel, Pol. R. Valasom.\nCrnogorska delgacija je u Doveru prisustvovala raspravama u predmetima koji se vode pred Vrhovnim sudom države Delaver, a posjeta Doveru završena je prijemom kod guvernera države Delaver, Džeka Alana Markela.\nU Vašingtonu je crnogorska delegacija posjetila Apelacioni sud Okruga Kolumbija i sastala se sa predsjednikom tog suda Erikom T. Vašingtonom i sudijom Anom Blakburn Rigsbi.\n"Posjeta SAD završena je sastancima u Ministarstvu vanjskih poslova u Vašingtonu, sa zamjenikom pomoćnika sekretara za evropske i evro-azijske poslove Hojt Brajan Jiom i zamjenikom pomoćnika državnog sekretara u Birou za borbu protiv međunarodne trgovine drogom i sprovođenje zakona, Džejmsom A. Volšem", kaže se u saopštenju.\nPosjetu je, od 9. do 18. aprila, organizovala Ambasada SAD u Podgorici - Biro za borbu protiv međunarodne trgovine drogom i sprovođenje zakona INL.\nIzvor: Vebsajt CdM, 25.04.2016.


Situacija sve gora, Ozil i Kolašinac u ratu bandi! - Sportske.net\nSituacija sve gora, Ozil i Kolašinac u ratu bandi!\nSa ostrva stižu neverovatne vesti, žena bosanskog reprezentativca pobegla u Nemačku.\nNova saznanja o napadu noževima, Ozil i Kolašinac ne putuju u Njukasl!David Luiz već iskusio osvetu, "napad" na restoran zbog transfera!Everton angažovao veliko pojačanje iz Londona, četiri sata nakon okončanja prelaznog roka!Zvanično, Luiz obukao dres "Tobdžija"!Bliži se kraj, ova četiri transfera su na čekanju!\nStvari su sve gore za tandem Arsenala. Juče je objavljeno da neće putovati u Njukasl, a Kolašinac i Ozil su dobili 24-časovnu zaštitu od policije.\nPosle napada na fudbalere Arsenala i nakon što je Kolašinac uspeo da se goloruk odbrani, a Ozil utekne u obližnji turski restoran, igrači su primili pretnje.\n"Uzećemo ti sve, a ne samo sat", navodno je nekim kanalima poručeno Kolašincu, čija je žena napustila ostrvo i otišla u Nemačku, uz reči da se ni za živu glavu ne vraća u London.\nPrema tvrđenju engleskih medija, policija je uhapsila posle prave bitke dvojicu ljudi u blizini kuće Seada Kolašinca u blizini Hampsted Hita.\nSada se umešala još jedan banda, iz Istočne Evrope koja takođe želi plen.\n"Kolašinac ima mnogo prijatelja u Severnom Londonu, igrači su popularno, a napad u sred dana je bio takav da su mnogi preneraženi, shvataju da su razbojnici spremni na sve. Situacija je ozbiljna, policija ne može da garantuje zaštitu, ako Kolašinac i Ozil putuju, pa su ostali u Londonu i to pod 24-časovnom zaštitom policajaca.


BOROVINIĆ-BOJOVIĆ: Omikron postaje dominantan soj – Portal Luca\nBOROVINIĆ-BOJOVIĆ: Omikron postaje dominantan soj\nOmikron postaje dominantan soj virusa korona zbog čega se može očekivati povećanje broj zaraženih, kazala je danas ministarka zdravlja Jelene Borovinić Bojović\nOna je rekla da se očekuje da omikron do kraja januara bude dominantan soj u cijeloj Evropi.\n“To objašnajava povećanje broja novooboljelih i očekuje se da će povećanje biti nastavljeno”, kazala je Borovinić Bojović.\n“Sa druge strane imajući u vidu da ova situacija dugo traje, da su ljudi umorni i da moramo voditi računa o svim aspektima zdravlja, dali smo primat vakcinisanim jer je potpuno dokazano da vakcine štite od teških bolesti i smrtnih ishoda”, rekla je Borovinić Bojović novinarima na dodjeli nagrada Ljekarske komore.\n“Sve što u bude našoj moći učinićemo da se porast broja oboljelih stavi pod kontrolu i u tom kontekstu imamo pripremljene prostorne kapacitete u bolnicama u Crnoj Gori”, poručila je Borovinić Bojović.\n“U slučaju da se desi veći porast broja zaraženih ili da epidemiološka situacija to bude nalagala, mjere se moraju prilagođavati. Svaki scenario je moguć i osnovno pravilo koje smo do sada naučili je da je korona nepredvidiv virus”, zaključila je Borovinić Bojović.


Prijepolju 40 miliona dinara od naplaćenih kazni za tri godine - Užicka Republika Press\nU budžet opštine Prijepolje se u periodu od 2017. do 2019. godine slilo nešto više od 40 miliona dinara, na osnovu naplaćenih novčanih kazni za prekršaje i privredne prestupe predviđene propisima o bezbednosti saobraćaja na putevima. Kako je ovaj novac potrošen, ne zna ni Agencija za bezbednost saobraćaja Republike Srbije, jer joj opština Prijepolje nije dostavila ni godišnje Programe za rad saveta za koordinaciju poslova bezbednosti saobraćaja, kao ni izveštaje o realizovanim aktivnostima.\nSredstva od naplaćenih novčanih kazni za prekršaje i privredne prestupe na putevima, pripadaju budžetu Republike Srbije u iznosu od 70 odsto, a u visini od 30 odsto pripadaju budžetu jedinice lokalne samouprave na čijoj teritoriji je prekršaj učinjen, što je definisano Zakonom o bezbednosti saobraćaja. Na osnovu ove stavke, u periodu od 2017. do 2019. godine u budžet opštine Priboj uplaćeno je nešto više od devet miliona dinara, opštine Nova Varoš više od 28 miliona i opštine Prijepolje više od 40 miliona dinara, podaci su Uprave za trezor, koje smo dobili od Agencije za bezbednost saobraćaja.\nProgram za rad saveta za koordinaciju poslova bezbednosti saobraćaja na putevima na području jedinice lokalne samouprave predstavlja dokument koji sadrži ciljeve, skup mera i aktivnosti planiranih na godišnjem nivou, koje će Savet i drugi organi realizovati u skladu sa svojim nadležnostima, utvrđenim rokovima i raspoloživim finansijskim sredstvima.\nOpštine su dužne da ovaj dokument dostave Agenciji za bezbednost saobraćaja svake godine, što su za poslednje tri godine opštine Priboj i Nova Varoš i učinile, dok je opština Prijepolje dostavila samo za 2019. godinu, zbog čega Agencija ne raspolaže informacijama kako su opredeljena finansijska sredstva i na šta su korišćena tokom 2018. i 2020. godine. Po realizaciji Programa za rad Saveta, lokalni saveti Agenciji dostavljaju izveštaje o realizovanim aktivnostima na godišnjem nivou.\nZa period u poslednje dve godine, Agencija raspolaže informacijama o realizovanim aktivnostima samo u opštinama Nova Varoš i Priboj za 2018. godinu, jer opština Prijepolje nije podnela izveštaj. Za 2019. godinu nijedna od ove tri opštine nije podnela izveštaj zbog čega Agencija nema informacije koje aktivnosti su realizovane. Prema podacima Agencije, analizom dostavljenih Programa i Izveštaja, ocena je da opština Priboj najbolje raspolaže sredstvima od novčanih kazni i usmerava ih u skladu sa Zakonom o bezbednosti saobraćaja na putevima. Takođe, ističu da najbolju saradnju imaju sa predstavnicima opštine Priboj, koji su veoma aktivni što je rezultiralo nagrađivanjem pribojskog Saveta za bezbednost saobraćaja od strane Agencije saobraćajnim poligonom za edukaciju dece.\nAnalizu trošenja novca od naplate novčanih kazni u saobraćaju u opštinama Prijepolje, Priboj i Nova Varoš, na osnovu podataka koje su nam dostavile lokalne samouprave, možete videti ovde.


Zoran Bošnjak u sudnici desno/ Foto: O.M.\nOptužnicom obojici se na teret stavlja krivično delo sprečavanje dokazivanja. Marijanac i Bošnjak su odvojeno u decembru 2018., odnosno januaru 2019. godine negirali krivicu po ovoj optužnici. Iako se u praksi suđenja zakazuju mesec dana nakon toga, u ovom slučaju je taj rok iz nepoznatih razloga višestruko probijen i suđenje je zakazano tek posle dve godine.\nPrema optužnici, Marijanac i Bošnjak su bacili bokserice koje su 25. marta 2018. godine, nakon obdukcije tela ubijenog mladića, prebačene u depozit Policijske uprave Banjaluka, odnosno u prostoriju za sušenje predmeta.\n- U nameri da spreče ili otežaju dokazivanje uništili su predmet koji služi kao dokaz, čime su počinili krivično delo sprečavanje dokazivanja - navodi se u optužnici.


Državna podrška civilnom sektoru – Nadlanu.com\nDržavna podrška civilnom sektoru\nObjavljeno 29. nov 2012. / 14:04:08\nBEOGRAD, 29. novembar 2012. (Beta) – Državne institucije su Kancelariju Vlade Srbije za saradnju sa civilnim društvom izvestile da su udruženjima i drugim organizacijama civilnog društva u 2011. dodelile tri milijarde dinara.\nNa konferenciji za novinare, predstavnica kancelarije Milena Banović rekla je da su ti podaci dobijeni na osnovu upitnika koji je poslat na adrese 104 državne institucije, ali je napomenula da je u Nacrtu završnog računa budžeta za 2011. navedeno da je za te namene iz takozvane “linije 481” potrošeno 4,95 milijardi dinara.\nOna je rekla da je u anketi za Prvi godišnji izveštaj o utrošku sredstava iz budžeta za podršku organizacijama civilnog društva od od 104 državne institucije učešće uzelo 90 odsto njih.\nBanovićeva je precizirala da je 68 institucija izvestilo da nije dodeljivalo finansijsku ili nefinansijsku podršku, a da su samo 22 institucije odgovorile pozitivno.\nKako je istakla, samo 18 institucija u potpunosti potpunilo upitnik i izveštaj se zasniva na analizi njihovih podataka. Napomenuto je da su izveštajem obuhvaćene samo institucije na republičkom nivou, a da bi naredni trebalo da obuhvatiti i lokalnu samoupravu.\nOna je navela da je najveća izdavanja imalo Ministarstvo omladine i sporta sa 69,4 odsto dodeljenih sredstava u 2011, odnosno 2,12 milijardi dinara.\nNovi hit: "Ravaku"! Đole Đogani, Baki B3 i Lepi u akciji!\nNekada najbolji frajer u gimnaziji, a sada kostur i transeksualka! Zašto?!


Sarajevo - Karavan\nApartmanski kompleks Blue Horizon\nHoteli, privatan smeštaj, apartmani i sobe\nSarajevo je takav grad da se u njemu i stranci osećaju kao da su kod kuće. Čak ni širenje grada izgradnjom visokih nebodera nije moglo oduzeti šarm nebrojenim kafeima i vekovnoj tradiciji gostoprimstva.\nIako je gradsko zaleđe, sačinjeno od nebrojenih brda i visokih planina, u neku ruku izolovalo grad i sačuvalo duh starih vremena, on je i dalje ostavljao svoja vrata širom otvorena ostatku sveta. Bez obzira što je Sarajevo glavni grad, sa svom trkom i dinamikom koju nosi savremeni život, ipak ima jedinstvenu atmosferu koja vam se prosto uvuče u dušu. Ovaj grad delimično simbolizuje vekovima staru borbu protiv izrazitih uticaja sa strane, ali svakako i njihovo prihvatanje u određenoj meri, i to onih najboljih, spajajući ih u jednu od najraznolikijih kultura koje se mogu pronaći u Evropi.\nI zaista, samo nekoliko mesta na kugli zemaljskoj se može pohvaliti sa katoličkom i pravoslavnom crkvom i džamijom i sinagogom koje su udaljene tek jednu laganu šetnju jedna od druge. Ako postoji grad u Evropi koji bez imalo muke spaja istok i zapad onda je to Sarajevo. Ovde su Vizantijsko i Otomansko carstvo istoka te Rimsko, Venecijansko i Austrougarsko sa zapada, ostavili neizbrisive tragove na kulturu, tradiciju i religiju. Šetnja Sarajevom predstavlja ustvari šetnju kroz njegovu istoriju. Od orijentalne otomanske četvrti gdje su smeštene brojne poslastičarnice, kafanice i radnje sa rukotvorinama, pa do administrativnog i kulturnog centra nastalog u vreme Austrougarskog perioda, Sarajevo je zadržalo najbolje od oba sveta. U Sarajevu ljudi imaju vremena i za porodicu i prijatelje. Ovde se kaže da se bogatstvo čoveka ne meri po onome šta ima, nego koliko prijatelja ima - ovde ljudi troše svoje vreme na prijateljstvo.


Rezultati pretrage za: gora\nMinistarstvo odbrane odustalo od vojne vežbe na Sinjajevini\nPozivam Vučića da poseti Crnu Goru, želim dobre odnose sa Srbijom\nCrnogorski mandatar Zdravko Krivokapić pozvao je danas predsednika Srbije Aleksandra Vučića da poseti tu zemlju, ističući da Crna Gora želi dobre odnose sa svima u regionu, pre svega sa Srbijom.\nAbazović: Sektor bezbednosti da vode lojalni državi\nPredsednik Crne Gore Milo Đukanović održao je konsultacije o mandataru za sastav Vlade Crne Gore sa nosiocima lista koalicija "Za budućnost Crne Gore" Zdravkom Krivokapićem, "Mir je naša nacija" Aleksom Bečićem i "Crno na bijelo" Dritanom Abazovićem. Uputiću predlog Skupštini da Krivokapić bude mandatar, rekao je Đukanović.\nSaslušani direktorka i medicinsko osoblje cetinjske bolnice zbog Amfilohija\nPolicijski inspektori saslušali su direktorku cetinjske bolnice "Danilo Prvi" Sonju Radojičić i medicinsko osoblje koje je sprovodilo procedure nad mitropolitim crnogorsko-primorskim Amfilohijem, kako bi proverili da li su one u skladu sa merama Instituta za javno zdravlje, rečeno je televiziji "Vijesti" iz vrha crnogorske policije.\nKandidat za mandatara crnogorske vlade Zdravko Krivokapić rekao je da je problem Zakona o slobodi veroispovesti rešen i da se, kako je naveo, poslednjih dana "javnost Crne Gore zabavlja problemom koji to više nije".\nPrvi dan snimanja dokumentarca "Crna Gora: Podeljena zemlja" u Podgorici, policija je filmski tim Borisa Malagurskog uhapsila i sprovela u Centar za bezbednost, objavljeno je danas na tviter nalogu Malagurskog.\nKrivokapić: Spreman da se izvinim, poziv Vučiću da poseti Crnu Goru\nLider Prave Crne Gore Marko Milačić veruje da će prva vlada "slobodne Crne Gore" biti oformljena već u oktobru.\nCG: Lideri koalicija će danas o sastavu Vlade?\nLideri tri koalicije koje su na parlamentarnim izborima osvojile većinu glasova, trebalo bi da se sastanu kako bi razgovarali o svim otvorenim pitanjima koja su aktuelna u ovoj fazi pregovora o formiranju nove vlasti, odlučeno je na sinoćnjem sastanku, na kojem nije bilo konkretnih zaključaka.\nNa graničnom prelazu Gostun sve je duža kolona vozila, a sada se na ulazak u Srbiju čeka oko sat vremena, dok se isto toliko čeka i na izlasku iz Crne Gore.\nVijesti: ASK pokrenula prekršajni postupak protiv DPS\nAgencija za sprečavanje korupcije (ASK) pokrenula je prekršajni postupak protiv Demokratske partije socijalista (DPS) Mila Ðukanovića, jer je utvrđeno da se dva njena donatora Milić Novović, koji je uključen u biznis sa malim hidorelektranama i Miodrag Janjušević, ne nalaze u biračkom spisku.\nGrađani se okupljaju na Trgu nezavisnosti u Podgorici\nNa Trgu nezavisnosti u Podgorici okupljaju se građani, koji nose crnogorske državne zastave.\nVijesti: DPS zove Abazovića i SDP da spasavaju Crnu Goru\nBečić: Sačuvaćemo sve objekte Islamske zajednice u CG\nPredsednik Demokrata Aleksa Bečić izjavio je u Pljevljima da su svi funkcioneri te partije, na čelu s njim, spremni da čuvaju sve objekte Islamske zajednice u Crnoj Gori.\nReporteri: Kurtijevi rođaci u CG menjaju prezime u Kurtović\nVeliki broj ljudi U Crnoj Gori koji nose isto prezime kao predsednik Pokreta Samoopredeljenje Aljbin Kurti promenio je prezime u Kurtović, prenosi Reporteri.\nPredsedništvo DPS: Spremni smo na razgovore, međunarodna zajednica da se ne meša\nDemokratska partija socijalista je spremna za postizborne razgovore sa potencijalnim partnerima, pre svega sa partijama sa kojima je do sada konstituisala parlamentarnu većinu, saopšteno je nakon sednice Predsedništva DPS-a.\nMedojević: Sa Srbijom, najvažnijim partnerom, postići sporazum\nPredsednik crnogorskog Pokreta za promjene, člana Demokratskog fronta, Nebojša Medojević, izrazio je uverenje da Crna Gora, sa svojim najvažnijim spoljnopolitičkim partnerom - Srbijom, mora da sklopi "sporazum o strateškom partnerstvu", kojim će se definisati strateški nacionalni interesi dveju država i dogovoriti svi međusobni odnosi, prenosi portal CdM iz Podgorice.


Tegeltija: Krajem januara stižu nam vakcine koje je najteže transportovati i skladištiti - USKinfo.ba\nNAKON UPLAĆENOG AVANSA\nObjavljeno na dan 11.01.2021 - 13:18 | Izvor: USKinfo.ba | klix.ba\nPredsjedavajući Vijeća ministara BiH Zoran Tegeltija izjavio je na današnjoj sjednici Predstavničkog doma Parlamentarne skupštine BiH da će do kraja januara stići prve doze vakcina, one koje je najteže transportovati i skladištiti.\nTegeltija je izjavio da je pandemija koronavirusa globalno pitanje i da su pokušali biti dio globalnog procesa, prije svega tako što će sarađivati s Evropskom unijom.\n"Najavljeno je da će se početkom godine pojaviti vakcina i da će prioritetne grupe stanovništva u prvoj polovini 2021. godine biti vakcinisane", kazao je Tegeltija.\nNaveo je da je uplaćen avans od milion i 970 hiljada KM i da se organizuje tehnička podrška nabavke vakcina, kao što su transport i skladištenje.\n"Od tih 1.232.000 doza vakcina za FBiH je predviđeno 800 hiljada doza, a za RS 400 hiljada doza vakcina", istakao je Tegeltija, navodeći da je to 20 posto od ukupnog broja vakcina, a riječ je o vakcinama koje nabavljamo putem COVAX programa.\nDodao je da će prve količine doći do kraja januara i da će doći one vakcine koje je najteže transportovati i skladištiti.\n"Cijeli program su definisali entiteti i Brčko distrikt", rekao je Tegeltija navodeći da će se vakcine nabavljati i u okviru EU mehanizma nabavke.\n"Ugovorene su 892 hiljade doza vakcina", istakao je Tegeltija govoreći o drugoj nabavci putem EU mehanizma, navodeći da cijeli sistem transporta i dostave planiraju nadležne institucije entiteta i Brčko distrikta.\nNapominje da traje sastanak imenovanih ministarstava gdje razrađuju detalje.\n"Cijena jedne doze se kreće u nivou 10 dolara. Entitetska ministarstva su utvrdila prioritetne grupe, a to su zdravstveni radnici, starije osobe i ustanove za smještaj starijih osoba."\nSmatra da će kampanja imunizacije početi pravovremeno.\n"BiH ima potrebna finansijska sredstva, za sve prioritetne grupe vakcine će biti besplatne", zaključio je Tegeltija.\nZukan Helez, zastupnik u Zastupničkom domu Parlamentarne skupštine BiH, zatražio je prethodno odgovor na pitanje ko je proizvođač vakcine, koja količina se nabavlja i koja je cijena vakcina.\nZanimao ga je također plan distribucije nižim nivoima vlasti, koje grupacije stanovništva su prioritet i da li postoje kategorije stanovništva koje će biti oslobođene plaćanja vakcine.\nPitanje je također bilo ko će snositi odgovornost za sve ljude koji izgube bitku sa Covidom-19 i šta ako BiH ostane u izolaciji.\nVijeće ministara BiH Parlament BiH vakcina Zoran Tegeltija Zukan Helez


jul, 2017 | Web-Tribune.com - Part 4\nHome / 2017 / jul (page 4)\nJunker priznao da postoje dvostruki aršini za robu za zapad i istok Evrope- Evo o čemu se radi..\n29. jula 2017.\tAKTUELNO 0\nPredsednik Evropske komisije Žan Klod Junker priznao je danas posle susreta sa slovačkim premijerom Robertom Ficom u Briselu da zaista postoji problem dvostrukih aršina za namirnice i robe namenjene Zapadu i postkomunističkim članicama EU. Junker je ocenio da taj problem nije beznačajan i da je ta praksa različitog sastava neprihvatljiva, …\n29. jula 2017.\tIZA KULISA 0\nDragan Marković bivši legionar i državljanin Francuske, bio je gost produkcije “HelmCast” gde je govorio o svom iskustvu u Legiji stanaca, promenama koje su se poslednjih godina desile u toj formaciji , aktuelnim dešavanjima u Francuskoj za koju kaže da je okupirana od strane liberala. Marković je ispričao da legionari …\nU odnosima SAD i EU na pomolu je ekonomska i politička kriza, Evropa ustaje u zaštitu Rusije..\n29. jula 2017.\tU FOKUSU 0\nU odnosima SAD i EU na pomolu je ekonomska i politička kriza, piše austrijski list „Prese“. Nove antiruske sankcije Vašingtona izazvale su talas protesta širom Evrope, i mnoge zemlje, uključujući Nemačku i Austriju, „ustale su u zaštitu Rusije“, navodi list. Brisel je, čak, zapretio uzvratnim merama, naglasivši da neće dozvoliti …\nOVO JE ZNAK DA POČINJE REVOLUCIJA U VENECUELI: Amerika donela odluku…\nAmerički Stejt department je naložio članovima porodica američkih diplomata da napuste Venecuelu i odobrio dobrovoljnu evakuaciju diplomata. „Stejt department odgovara američke građane od putovanja u Venecuelu zbog socijalnih nereda, nasilja i nedostatka hrane i medikamenata. U upozorenju se informišu američki građani da je 27. jula Stejt department izdao ukaz članovima …\nKOMŠIJE U ŠOKU: Putin će namamiti Trampa na podele u Evropi a Srbija će zagospodariti Balkanom!\n29. jula 2017.\tTEMA DANA 1\nSjedinjene Američke Države dobile su novog predsednika i ulaze u novu nepredvidivu i promenljivu eru, piše zagrebački “Jutarnji list”. Glavna nedoumica s kojom se suočava izabrani predsednik Donald Tramp jeste hoće li delovati u skladu s predizbornim obećanjima i izazvati ozbiljne sukobe unutar i izvan Amerike ili će povući pretnje …\nRUSKI LOVAC PAK FA RUŠI ZAKONE FIZIKE: SADA JE JOŠ MOĆNIJI, POGLEDAJTE PERFORMANS ZBOG KOJIH SE LEDI KRV U ŽILAMA (VIDEO)\nLovački avion T-50 PAK-FA će zahvaljujući novim motorima moći da dobije titulu najboljeg lovca pete generacije na svetu, smatra vojni analitičar Vladimir Tučkov. Na marginama velike vojne vežbe MAKS 2017, ruski zvaničnici su potvrdili da je prva faza testiranja pete generacije lovca PAK-FA završena i da bi prvi probni letovi …


"Odlučili smo da sazovemo konferenciju za novinare i zbog napada pre tri dana i sinoćnog napada, kao i pokušaja napada jutros koji je policija sprečila", rekao je Popovac, prenosi agencija Hina.\n"Izgleda kao da neko želi da izazove međuetničke sukobe u ratu teško stradalom gradu i ratnim stradanjem duboko traumatizovanim njegovim stanovnicima. Dok se u Kninu i drugim mestima gradi politika pomirenja, ovde u Vukovaru, pre 24 godine započetu i stvaranu politiku pomirenja želi da se uništi, a u Kninu kompromituje i po mogućnosti zaustavi", ocenio je Pupovac, dodavši da je to na štetu Vukovara, Knina i cele Hrvatske.\n"Reč je o nasilju kojim se želi da suspenduje ili ograniči, kako ustavni poredak RH tako i norme međunarodnog poretka čijim je prihvatanjem Hrvatska postala deo svetskoga poretka mira, vladavine prava i međunacionalne tolerancije i ravnopravnosti," naglasio je Pupovac.\nNa pitanje novinara ko stoji iza napada, Pupovac je rekao da "ko god stoji, sada je doterao cara do duvara, a ko je car prepoznaće se. Neko je doterao do zida".\nNovinarima se obratila i poslanica u saboru iz redova SDSS Dragana Jeckov, i istakla da "noćni život u Vukovaru ima gorak začin koji se zove međunacionalnu sukobi".


Na sajmu je predstavljena kompletna ponuda grada, a nešto veće interesovanje vlada za aktivne odmore, putovanja koja obuhvataju posjetu kulturno istorijskim znamenitostima, kao i gastro ponudu.\nEmitivno tržište Njemačke je i dalje stabilno, svi podaci govore o tome da će kao i prošle i ove godine doći do blagog povećanja broja međunarodnih odlazaka (oko 2%), ali da će\ntakođe doći i do povećanja kada je u pitanju njihova potrošnja (oko 3%). U porastu je i tražnja za kraćim putovanjima (2-4 dana).\nImajući u vidu da je Crna Gora zanimljiva turistička destinacija jednom broju Njemaca možemo očekivati da u narednom periodu jedan broj njih posjeti i Bar. I dalje je veoma rano govoriti o nastupajućoj ljetnjoj turističkoj sezoni, ali imajući u vidu najave sa ovog sajma i bolju avio povezanost možemo izraziti umjereni optimizam.\nNa štandu Nacionalne turističke organizacije Crne Gore su nastupile i LTO Podgorice, Ulcinja, Kotora, Budve i Tivta, kao i veliki broj predstavnika turističke privrede Crne Gore.\nPo značaju i veličini ITB Berlin je jedan od najbolje rangiranih međunarodnih berzi turizma. Prošle godine je na sajmu bilo prisutno 10.000 kompanija iz 186 zemalja svijeta kao I više od 170.000 posjetilaca od kojih su 110.000 bili profesionalci iz oblasti turizma.\nProcjene su da se tokom sajma ugovore poslovi vrijednosti preko 7 milijardi eura.


Ljubomir Knežević — Cenzolovka\nIstraga otmice Ljubomira Kneževića, novinara prištinskog “Jedinstva“ i “Politike” je prekinuta. Postoje svedoci otmice Aleksandra Simovića Sime, ali su otmičari i ubice na slobodi. U EULEKS-u veruju da iza ubistva novinara Džemajlja Mustafe stoji Nazim Blaca, danas njihov zaštićeni svedok. Obaveštajna služba KFOR-a odbila je da preda dokumenta UNMIK-u o istrazi ubistva novinara Envera Maljokua.\nU dokumentima Jedinice za nestala lica UNMIK-a za nestanak Ljubomira Kneževića, novinara prištinskog “Jedinstva” i dopisnika “Politike”, sa sumnjom za umešanost u zločin pominju se dve osobe: B. S. i M. S, “očigledno povezane sa OVK”. U policijskom dosijeu UNMIK-a dodatno se sugeriše još devetoro mogućih osumnjičenih, koje je u zahtevu za proširenje istrage navela advokatkinja Stoja Đuričić, a koja je zastupala oštećene u procesu protiv bivšeg komandanta OVK Ganija Imerija iz Vučitrna.


FANTASTIČAN USPEH SRPSKIH DIZAJNERA Ksanti, Diva, Umbria i Trentino su DOMAĆE KOLEKCIJE za kojima su poludele žene u čitavom svetu - Zena.rs\nKada razmišljamo o dizajnu, uvek nam prvo na pamet padne modna industrija, odnosno sve one krpice, odeća i asesoari koje viđamo na modnim pistama.\nPiše: promo 16.07.2020. 14:43\nFANTASTIČAN USPEH SRPSKIH DIZAJNERA Ksanti, Diva, Umbria i Trentino su DOMAĆE KOLEKCIJE za kojima su poludele žene u čitavom svetu Foto: Shutterstock\nMeđutim, kad malo bolje pogledamo, sve što čini naš život, svi predmeti sa kojima svakodnevno dolazimo u kontakt, delo su jednog kreativnog i marljivog dizajnera. I to je nešto što nikako ne bismo smeli da uzimamo zdravo za gotovo.\nOdličan primer je nameštaj. Kada ga kupujemo, gledamo da odaberemo komade koji su kvalitetni, udobni i koji će se savršeno uklopiti u naš prostor.\nIsto tako, kada biramo, ništa manje nam nije važan ni njegov izgled: pažljivo zagledamo kakve su mu ivice, da li je praktičan, da li je funkcionalan, ali i da li je prijatan na oko, odnosno da će nas služiti najmanje jednu deceniju i da nam nikad neće dosaditi.\nDizajneri moraju da da prate aktuelne svetske trendove u proizvodnji nameštajaFoto:\nA za sve ovo upravo su zaslužni dizajneri. Oni su ti koji moraju da da prate aktuelne svetske trendove u proizvodnji nameštaja, ali i da predviđaju koje boje će među nama kupcima biti željene narednih godina.\nNo, da bismo imali nameštaj koji je u isto vreme i moderan i praktičan i udoban i lep i savršenih boja, vivica, funkcionalnosti – ne moramo da idemo daleko, jer sigurno barem jedan takav komad već imamo kod svoje kuće.\nForma ideale - 25 godina u Srbiji Foto:\nU pitanju je proizvod domaće kompanije Forma Ideale, koja za svojih 25 godina postojanja ne samo da je uspela samo da postane deo doma skoro svakog domaćinstava u Srbiji i regionu, već i da osvoji srca ljudi na četiri svetska kontinenta.\nŠtaviše, nameštaj koji se proizvodi u Forma Ideale više se prodaje u inostranstvu nego u Srbiji. Svake godine, iz Kragujevca se izveze preko 2,5 miliona komada nameštaja, i to u više od 50 država, a kako saznajemo u zemljama Azije vlada prava pomama za kolekcijama ovog nameštaja u potpunosti proizvedenog u Srbiji.\nForma ideale nameštaj u potpunosti je proizveden u Srbiji Foto:\nDok su kreirali kolekcije, dizajneri Forme Ideale bili su inspirisani prelepim mediteranskim gradovima i provincijama. Pa ćete tako u njihovom salonima pronaći praktične Umbria sisteme elemenata, kolekciju pločastog nameštaja Trentino, Ksanti spavaće sobe, Diva kuhinje…\nNameštaj se dizajnira i proizvodi u Kragujevcu i Majdanpeku, u halama ukupne površine preko 50.000 m2. Proizvodni proces organizovan je po principu serijske proizvodnje na savremenoj proizvodnoj opremi, uz konstantno praćenje novih svetskih tehnologija u izradi nameštaja.\nDizajneri Forme Ideale bili su inspirisani prelepim mediteranskim gradovima i provincijamaFoto:\nKoliko je nameštaj iz Forma Ideale priznat u svetu, govori podatak da je ova kompanija za svega četvrt veka svog postojanja, već pet puta bila na spisku izlagača prestižnog Međunarodnog salona nameštaja u Kelnu, gde je njen asortiman svaki put odlično ocenjen od strane posetilaca.\nZato, čim budete imali malo vremena, svratite u najbliži Forma Ideale salon u svom gradu ili posteti njihov online shop i uverite se i sami zašto je nameštaj ovog domaćeg proizvođača toliko popularan svuda u svetu.\nUverite se i sami zašto je nameštaj ovog domaćeg proizvođača toliko popularan svuda u svetuFoto:


Unija poslodavaca Crne Gore (UPCG) je u saradnji sa Ministarstvom finansija i Poreskom upravom (UPCG) organizovala drugi po redu zajednički sastanak za privrednike, posvećen obezbjeđenju dodatnih pojašnjenja po pitanju pojedinih odredbi Nacrta Zakona o fiskalizaciji u prometu proizvoda i usluga, kao i primjene ostalih poreskih propisa u poslovnoj praksi.\nUvodnim izlaganjima, sastanak održan u hotelu CentreVille u Podgorici otvorili su generalni sekretar UPCG Suzana Radulović i direktor Poreske uprave Miomir M. Mugoša.\nIspred Poreske uprave, sastanku sa UPCG i privrednicima prisustvovali su i pomoćnici direktora Sreten Grebović i Predrag Škiljević, glavna poreska inspektorka Nataša Damjanović i samostalni savjetnici Milica Vuletć i Robert Rajković. Učesnici sastanka ispred Ministarstva finansija bili su načelnik Direkcije za nadzor i realizaciju poreske politike Dragan Janković i samostalni savjetnik Antonije Rabrenović.\nTokom dvosatne diskusije, nešto više od pedeset privrednika - članova UPCG imalo je mogućnost da izraze nedoumice za koje smatraju da će im otežati buduće poslovanje donošenjem datog zakona i razjasne eventualne nedoumice u poreskoj legislativi. Takođe, poslodavci su bili u prilici da postave pitanja koja se odnose na tumačenje ostalih poreskih propisa, kao i da otklone nedoumice vezane za procedure postupanja u Poreskoj upravi. Još jednom je istaknuta potreba od strane poreskih obveznika za uspostavljanje ujednačenog inspekcijskog postupanja kroz izradu uputstava i smjernica za postupanje u pojedinačnim situacijama.\nPomoćnik direktora Sreten Grebović, je naglasio da je cilj uspostavljanja sistema elektronske fiskalizacije efikasna kontrola transakcija, što će doprinijeti smanjenju sive ekonomije, postepenom smanjivanju poreske administracije i stvaranju uslova za efikasno upravljanje poreskim kontrolama. U tom kontekstu, još jednom su naglasili da će se po izradi tehničkog rješenja ostaviti optimalan testni period za obveznike prije početka produkcije sistema, kako bi prilikom korišćenja mogli da prijave probleme na koje nailaze i blagovremeno ih otklone.\nTakođe, naglasili su da je u toku razmatranje i pronalaženje najboljeg softverskog rjesenja, kako bi se postigla puna primjenjivost u praksi, te da će se u završnoj fazi utvrđivanja zakonskog okvira o elektronskoj fiskalizaciji intezivirati konsultacije sa privredom. U duhu predstojeće turističke sezone i pojačanog inspekcijskog nadzora, u cilju postizanja preventivnih mjera, na primorju će se u toku narednog mjeseca održati savjetovanja na kojem će prisustvovati objedinjene inspekcijske službe, uključujući Poresku upravu.\nDirektor Mugoša je najavio i predstojeće tribine koje će, po četvrti put, biti organizovane u sklopu projekta “Poreski karavan”, u saradnji sa Unijom poslodavaca i Privrednom komorom Crne Gore, a u cilju pravovremene pripreme za ljetnju turističku sezonu.\nProjekat „Poreski karavan“ dio je Akcionog plana Poreske uprave za praćenje ljetnje turističke sezone, usmjerenog na jačanje kapaciteta za pružanje usluga poreskim obveznicima i dvosmjerne komunikacije, u cilju podsticanja dobrovoljnog poštovanja propisa od strane poreskih obveznika i unapređenja stepena poreske discipline na dugoročnom nivou.


Beta 5. septembra 2018. 13:30\nAnalitičar Cvijetin Milivojević ocenio je danas da namera političkih aktera na Kosovu da se o dijalogu sa Beogradom raspravlja u parlamentu predstavlja makar neki obrazac demokratije kog nema u Beogradu, budući da „glavni pregovarač“ o dijalogu ne izveštava Skupštinu Srbije, već sina predsednik Fonda za otvoreno društvo Džordža Soroša.\nMilivojević je agenciji Beta kazao da je premijer Kosova Ramuš Haradinaja u jednom intervjuu priznao da se Kosovom upravlja iz Vašingtona, ali da se bar trude i traže neku vrstu makar lažnog legitimiteta i legaliteta da postupaju po nekom demokratskom obrascu, makar to radili samo da bi kupili vreme i odložili s dnevnog reda teme koje im ne odgovaraju.\nMilivojević nije odbacio mogućnost da je zahtev za raspravu u parlamentu i politička kriza na Kosovu koja je proizišla samo fingirana.\n„Vrlo često se to do sada dešavalo da se fingira kriza, da se kupuje vreme i neke teme koje su sticajem okolnosti na dnevnom redu skinu sa dnevnog reda ili odlože. Priča sa ZSO je najbolji primer. Prosto je neverovatno da su albanski politički činioci sa Kosova i vlasti i opozicije za ovih pet i po godina uspevali da zamajavaju ne samo srpsku pregovaračku stranu već i posrednike iz EU i da jedinu obavezu iz Briselskog sporazuma potpuno ostave po strani i da ona uopšte nije ni na vidiku“, rekao je Milivojević.\nOn je kazao da je neverovatno da se na Kosovu u jednom danu održavaju dve sednice – jedna na zahtev vlade, a druga na zahtev opozicije koje se tiču pregovora i da se vodi bitka ko će biti pregovarač, da li predsednik ili vlada i da li uopšte treba razgovarati o korekciji granica, a da sa druge strane u Beogradu u Skupštini Srbije o dijalogu nema ni reči.\n„Prisustvujemo sceni da Skupština kao vrhovno zakonodavno telo i državni organ koga biraju gradjani ne biva uopšte obaveštena o tome o čemu se pregovara u Briselu, a kamoli da se traži saglasnost Skupštine. Ovde se vode neki pregovori, a glavni pregovarač ne referiše skupštini, ni vladi već sinu Džordža Soroša“, rekao je Milivojević.\nOna je kazao da se paraleno s tim Ustavni sud Srbije pravi „gluv, slep i lud“ na više inicijativa za ocenu ustavnosti koje se tiču Briselskog sporazuma proglašavajući se ili ne nadležnim ili čak u jednom slučaju okarakterišući to kao politički sporazum, a reč je o delu državne teritorije.\n„Koji Ustavni sud bilo gde u svetu karakteriše kao politički sporazum nešto što se tiče teritorijalnog integriteta i suvereniteta jedne zemlje“, pitao je Milivojević.\nOn je naveo da Ustav kaže da Vlada vlada, a ne predsednik republike koji je, kako je naveo, „ceremonijalna figura koja dodeljuje ordene i u svečanim situacijama postrojava vojnike“.\nMilivojević je kazao da nigde u svetu ne postoji zemlja koja se dobrovoljno odriče dela svoje teritorije uz nekava obrazloženje da nas je ionako malo na Kosovu ili zato što su rubni krajevi Srbije opusteli.\n„Pa šta da uradi Rusija koja ima 100 puta više teritorije u odnosu na broj stanovnika? Šta da radi Mongolija koja ima tri miliona stanovnika na teritoriji na kojoj može živeti milijardu ljudi? Da li oni treba da se odreknu svoje teritorije i kažu evo daćemo Kini, jer je ona najnaseljenija na svetu“, rekao je Milivojević.


Zloupotrebe u Ministarstvu odbrane?\nBeta 21. juna 2015. 14:08\nMinistarstvo odbrane Srbije saopštilo je danas da je Vojnobezbednosna agencija (VBA) u saradnji sa nadležnim službama otkrila više slučajeva korupcije u oblastima prodaje viškova naoružanja, nabavke naoružanja, zdravstva i rešavanja statusnih pitanja, zbog čega su podnete krivične prijave.\nVBA je u saradnji sa nadležnim tužilaštvima i srodnim službama od početka 2014. godine podnela pet krivičnih prijava i jednu dopunu krivične prijave, kojima je obuhvaćeno ukupno 24 lica i to 11 pripadnika Ministarstva odbrane i Vojske Srbije i 13 civila, saopšteno je iz ministarstva.\nKako je navedeno, presečena su četiri slučaja korupcije, i to u oblastima prodaje viškova naoružanja, nabavke naoružanja, zdravstva i rešavanja statusnih pitanja. Podnete su četiri krivične prijave i jedna dopuna krivične prijave protiv ukupno 18 lica.\n„Nakon prihvatanja krivičnih prijava, nadležno tužilaštvo je donelo naredbe o sprovođenju istraga i očekuje se podizanje optužnica“, piše u saopštenju.\nMinistar odbrane doneo je odluku o obustavljanju nabavke medicinskog materijala, čime je sprečen pokušaj pojedinih lica da bez primene Zakona o javnim nabavkama, po hitnom postupku izvrše navedenu nabavku u vrednosti od 114,5 miliona dinara.\nVelika akcija BIA: Privedeni službenici ministarstva, opštine,…\nSprečeni su i pokušaji pojedinih privatnih firmi da kroz nabavke medicinskih uređaja, čija vrednost prevazilazi više stotina miliona dinara, dovedu sebe u privilegovani položaj u odnosu na konkurenciju, dodaju iz ministarstva.\nTakođe, organi Vojne policije utvrđuju činjenice o određenom broju lica koji su dobila stanove u takozvanom naselju „Cvećara“, iako su posedovali nekretnine iz vlasništva Vojnostambenog fonda.\nU saopštenju je navedeno i da je presečen slučaj krađe mazuta, nakon što je ustanovljeno da je cisterna, inače vlasništvo jednog privatnog preduzeća, koja je duže vreme prevozila mazut za potrebe pojedinih organizacionih sastava Ministarstva odbrane, posedovala skrivenu komoru od oko četiri tone.\nU toku je utvrđivanje ukupne štete, dodaje se u saopštenju.


VUKANOVIĆ: Panika i novi detalji tajne akcije „Vrbas“ Ministarstva finansija Srpske - Vijesti Srpske – Najnovije vijesti iz Republike Srpske\nNaslovna Izdvajamo VUKANOVIĆ: Panika i novi detalji tajne akcije „Vrbas“ Ministarstva finansija Srpske\nVUKANOVIĆ: Panika i novi detalji tajne akcije „Vrbas“ Ministarstva finansija Srpske\nNakon što sam juče objavio detalje zakulisnih radnji vezanih za novo zaduženje Vlade Republike Srpske na Londonskoj berzi pod čudnim okolnostima, u Ministarstvu finansija Republike Srpske i Vladi bilo je vanredno stanje i panika, a na sve načine pokušavali su otkriti ko je „krtica“ i kako su povjerljive informacije i detalji došli u javnost.\nPosebno je bila nervozna ministarka Zora Vidović, grobar javnih finansija, jer se otkrilo da treba da dobije dobru apanažu kao nagradu što nas pretvara u koloniju i zadaje konačan udarac domaćim finansijama.\nProces traženja kredita i zaduženje Srpske po nepovoljnim uslovima prodajom obveznica na Londonskoj berzi odvija se mjesecima pod velom tajne, a cijela operacija nosi kodno ime „Vrbas“. Pregovori sa strancima vode se na 15-om spratu Administrativnog centra, traju duže od mjesec dana, ponekad i dugo poslije radnog vremena, a pored Zore Vidović u svemu učestvuju i njeni najbliži saradnici – pomoćnik ministra za upravljanje dugom Bojana Vasiljević Poljašević, šef Kabineta Slađana Rajković, pomoćnik ministra za budžet Svetlana Radovanović i drugi.\nUz saglasnost Sosijete ženeral banke, koja ima ekskluzivitet, vode se razgovori i sa predstavnicima Unikredit i Inteza banke, a novac se grozničavo traži na svim stranama kako bi se ugasili požari i pokrpile budžetske rupe. Preko advokata i posrednika „pregovara“ se i sa američkim investitorima, i to „White and case“, „BNY MELLON“, „Allen and overy“ i drugim globalističkim kompanijama koje neoliberalnom dogmom porobljavaju korumpirane i siromašne zemlje trećeg svijeta.\nU posao traženja kreditora, prema informacijama mog insajdera iz Ministarstva finansija Republike Srpske, uključena je i domaća advokatska kuća „Dimitrijević i partneri“, ali najpovjerljiviji poslovi povjereni su Milošu Stevanoviću i Dejanu Mađidu Pajiću.\nSve poslove iz sjene, po mojim saznanjima, kontroliše i koordinira Igor Dodik, sin člana Predsjedništva BiH i predsjednika SNSD-a Milorada Dodika, što je jedan u nizu pokazatelja koliko se daleko otišlo u privatizaciji i zarobljavanju države, u kojoj sve ključne poslove kontroliše nekoliko moćnika i porodica.\nIpak „investitori“ i kreditori moraju znati da će nove vlasti preispitati sve Ugovore i pohapsiti sve one korumpirane koji sklope štetne Ugovore po Republiku Srpsku, počevši od Zore Vidović i Radovana Viškovića, i da će po odredbama međunarodnog prava svi štetni ugovori, koji su plod korupcije, zloupotreba i kriminala, biti proglašeni ništavnim. Ako se išta budem pitao poslije Opštih izbora 2022. godine i donijem legitimitet od građana, a nadam se da hoću, ovaj epilog je neminovan i oko toga neće biti kompromisa i razgovora. Svi, ali doslovno svi, od premijera i ministara do pomoćnika i činovnika, koji učestvuju u sklapanju štetnih i pogubnih poslova, biće procesuirani, a samo po neko na nižim funkcijama moći će da dobije status svjedoka saradnika da progovori i posvjedoči o svim detaljima kriminala.\nVeć tri dana u Ministarstvu finansija i Vladi Republike Srpske vlada muk i OMERTA, mafijaški zavjet ćutanja, a Zora Vidović i tzv. „premijer“ Radovan Nejaki Višković nisu izašli pred novinare i odgovorili na pitanje koje je top tema u javnosti – zašto se zadužujemo za dodatnih 700 miliona maraka po preskupoj kamatnoj stopi od čak 4,5%, da li nas vode u dužničko ropstvo i potpunu rasprodaju iz koje neće biti izlaza!?


RTS :: Mesić ponovo napao Dodika\nRegion Mesić ponovo napao Dodika\nMesić ponovo napao Dodika\nčetvrtak, 05. nov 2009, 09:42 -> 12:49\nPremijeru RS Miloradu Dodiku bi odgovaralo "stvaranje trećeg entiteta, kako bi do kraja marginalizovao Hrvate", ocenio predsednik Hrvatske Stjepan Mesić. Dodik: Poštujem Dejton.\nPovodom ocene premijera BiH Milorada Dodika da su "Hrvati u BiH marginalizovani", predsednik Hrvatske Stjepan Mesić, u razgovoru za "Danas" rekao je da bi premijeru RS "odgovaralo stvaranje trećeg entiteta, kako bi do kraja marginalizovao Hrvate u nekom malom entitetu".\nPrema njegovom mišljenju, Dodik ne smatra BiH konstantom, nego konstantom smatra Republiku Srpsku, kao što ne smatra Sarajevo glavnim gradom.\nŠef hrvatske države je rekao da je "paradoksalno da se na Međunarodnom krivičnom sudu u Hagu sudi vođama bosanskih Srba za zločine i za stvaranje Republike Srpske koja je stvorena etničkim čišćenjem, a da u isto vreme Dodik nastavlja njihovu politiku u RS".\n"Međunarodna zajednica je dužna da preko svojih predstavnika zaustaviti svakoga ko vodi politiku koja razbija BiH", ocenio je Mesić i dodao da BiH mora ostati jedinstvena, zbog regiona, ali i zbog Evrope.\n"U tom smislu niko nema šanse da izdvoji deo BiH. Mogućnost da se izdvoji neki deo iz BiH je iluzija koja stvara nesigurnost u toj državi i udaljava je od evroatlantskih integracija", smatra Mesić.\nRavnopravan položaj tri naroda\nNa pitanje šta će učiniti kako bi doprineo rešavanju krize u Bosni, Mesić je naveo da se od 1990. godine zalaže za celovitu BiH u kojoj će tri konstitutivna naroda imati ravnopravan položaj i da će nastaviti da se zalaže za to.\nHrvatski predsednik, međutim, nije mogao da kaže kolika je odgovornost člana Predsedništva BiH Harisa Silajdžića za nastanak trenutne krize.\n"Teško mi je za bilo koga utvrđivati konkretnu odgovornost pa i za Harisa Silajdžića. Ipak, moram reći, da se on uvek izjašnjavao za celovitu BiH", rekao je Mesić.\nUpitan kakav je njegov odgovor na kritike premijera RS da zanemaruje pitanje Srba izbeglih iz Hrvatske, Mesić je rekao da se uvek zalagao za povratak hrvatskih građana srpske nacionalnosti u Hrvatsku, jer je to i interes Hrvatske.\n"Pozivamo sve naše građane da se vrate i iz Republike Srbije i iz Republike Srpske", rekao je Mesić, navdeći da Hrvatska u skladu sa Ustavnim zakonom o pravima nacionalnih manjina garantuje visok stepen prava Srbima u Hrvatskoj.\nPredsednik Hrvatske Stjepan Mesić rekao je u intervjuu dnevniku "Danas" da Beograd treba da poruči bosanskim Srbima da je Bosna i Hercegovina njihova domovina i da svoju politiku kreiraju u tim okvirima.\nGovoreći o ulozi Srbije u vezi sa aktuelnom političkom krizom u BiH, Mesić je rekao da "Beograd navodno prihvata sve što se dogovore tri naroda u BiH, ali premijer Republike Srpske Milorad Dodik ne pristaje ni na kakav dogovor".\n"Srpske vlasti su se izjasnile za celovitu i jedinstvenu Bosnu i Hercegovinu, ali Dodik traži izdvajanje Republike Srpske i ne pristaje na celovitu BiH", rekao je Mesić.\nHrvatski predsednik je pre nekoliko dana izjavio da Beograd vodi "neiskrenu politiku prema BiH, ljubi se s Dodikom, dočekuje ratnog zločinca Biljanu Plavšić i u suštini podržava opciju koja razara BiH".\n(subota, 07. nov 2009, 20:42)\n(subota, 07. nov 2009, 20:41)\n(četvrtak, 05. nov 2009, 16:50)\n(četvrtak, 05. nov 2009, 16:48)\n(četvrtak, 05. nov 2009, 16:40)\n(četvrtak, 05. nov 2009, 15:30)\n(četvrtak, 05. nov 2009, 15:12)\n(četvrtak, 05. nov 2009, 14:19)\n(četvrtak, 05. nov 2009, 14:14)


Uhapšeni Pazarci zbog utaje preko 18,6 miliona dinara poreza - Grad Prijepolje\nUhapšeni Pazarci zbog utaje preko 18,6 miliona dinara poreza\nпетак, 27. септембра, 2019.\nu Hronika, Novi Pazar, Vesti\nNovopazarska policija uhapsila je E.A. (34) i S.P. (42) iz ovog grada zbog sumnje da su poreskom utajom oštetili budžet Srbije za preko 18,6 miliona dinara, saopćilo je danas Ministarstvo unutrašnjih poslova.\nSumnja se da je E.A., bez ikakve evidencije, prodala robu preko interneta u vrijednosti od 32 miliona dinara i na taj način izbjegla plaćanje 8.077.074 dinara poreza.\nUhapšeni S.P. je odgovorno lice firme “Ses Style”, a on se sumnjiči da je, bez evidencije u poslovnim knjigama, preko interneta prodao tekstilnu robu vrijednu 35 miliona dinara izbegavši na taj način plaćanje 10.570.674 dinara poreza.\nOboje uhapšenih se sumnjiče da su počinili krivično djelo poreska utaja i po nalogu Osnovnog javnog tužilaštva u Novom Pazaru određeno im je zadržavanje do 48 sati.


Murati: Od 1. januara stopa PDV-a za hotele i gastronomiju vraća se na 18 odsto – Radio Gora\n“Od 1. januara naredne godine vratiće se na nivo na kojem je bio, odnosno 18 odsto”, izjavio je on.\nNa konferenciji za štampu na kojoj je predstavljen godišnji izvještaj o radu Poreske uprave Kosova (PUK), ministar finansija Murati je kao uspeh naveo prekoračenje revidiranog budžetskog plana za 7 odsto.\n“Prvi put smo premašili rebalans budžeta za 7 odsto. Ovakav rezultat, osim što podrazumeva ravnopravniji tretman za sve privredne subjekte, za sva preduzeća, s druge strane, ovako dobar učinak omogućava Vladi da ima više prihoda za razvojne programe i da direktno podržava građane zemlje. Izazov ostaje formalizacija privrede za prijavljivanje i ispunjavanje poreskih obaveza prema zakonima“, rekao je Murati.\n“Prema podacima od 28. decembra 2021. proizilazi da je PUK uspkela da prikupi 591,4 miliona evra poreza, kao i 209,8 miliona evra penzijskih doprinosa. Dakle, ukupno preko 800 miliona evra. Realizacijom plana ispada da je PUK uspjela da premaši sve projekcije, tako da trenutno imamo preko 35 miliona evra ili 6,4 odsto više od plana. Dok, u odnosu na 2020. godinu imamo preko 124 miliona evra ili oko 27 odsto”, naglasio je Murtezaj.\n“Tokom 2021. godine imali smo i povećanje prometa u poslovanju, a u odnosu na 2020. godinu imali smo rast prometa od preko 33 odsto. Vrednost je do sada preko 13 milijardi evra, a u poređenju sa 2019. godinom imamo preko 23 odsto povećanja prometa koji su prijavila preduzeća”, rekao je Murtezaj i dodao da su u 2021. godini od PAK-a naplaćeni dugovi u iznosu od 131 milion evra.


Pomozite našim kolegama iz Bosne i Hercegovine - Pismo Saveza samostalnih sindikata Kragujevca ministarki Dariji Kisić Tepavčević - Glas Šumadije\nNaslovna > Doba korone > Pomozite našim kolegama iz Bosne i Hercegovine – Pismo Saveza samostalnih sindikata Kragujevca ministarki Dariji Kisić Tepavčević\nDoba korone Društvo Politika\n24/05/2021 24/05/2021 545Ostavi komentar na Pomozite našim kolegama iz Bosne i Hercegovine – Pismo Saveza samostalnih sindikata Kragujevca ministarki Dariji Kisić Tepavčević\nMinistarka Darija Kisić – Tepavčević\nKao lekar svakako znate da bolest podjednako napada bogate i siromašne, radnike i poslodavce, ili kako ljudi u Srbiji govore, bolest ne bira. Zato smo zaprepašćeni Vašim ćutanjem, a time i odbijanjem zahteva da naši prijatelji iz Sindikata trgovine Bosne i Hercegovine dođu u Kragujevac, njih 40, i vaskcinišu se.\nMesecima pratimo kako ljudi iz susednih država dolaze u Srbiju i vakcinišu se, kako se poklanjaju vakcine susednim državama, što smatramo dobrim, jer ljudima treba pomoći i strpljivo čekamo, skoro dva meseca, da se odgovori na naš zahtev da se u Kragujevcu vakcinišu radnici iz Bosne i Hercegovine.\nPostojala su obećanja dobronamernih ljudi koji su hteli da nam pomognu, ali su svi njihovi napori ostali na pokušaju. Kao Ministarku u čijoj su nadležnosti i radnici, verujte kao možda Vaš najvažniji posao, ali i kao lekar koji odlučuje o vakcinaciji i ko će se vakcinisati, tražimo da nam odgovorite na dva pitanja:\n– Da li su poslodavci važniji od radnika, jer smo svedoci da je Privredna komora Srbije, dovela veliki broj ljudi iz drugih zemalja, koji su se vakcinisali o trošku građana Srbije u koje, nadamo se, svrstavate i radnike?\n– Da li je razlog neodobravanja da u Kragujevac dođu radnici iz trgovine Bosne i Hercegovine i vakcinišu se, u tome što to želi da organizuje Savez samostalnih sindikata Kragujevca, ili što je događaj planiran u Kragujevcu, mošda nešto treće, recite!\nRadnici su važan segment svakog društva, i najbrojniji, na žalost, danas nisu prepoznati kao politički faktor. Odgovorite zato, zašto ne mogu da se vakcinišu radnici iz trgovine Bosne i Hercegovine u Kragujevcu?, stoji u današnjem otvorenom pismu Saveza samostalnih sindikata Kragujevca koje potpisuje predsednik Jugoslav Ristić.\nTagovi: BiH Jugoslav Ristić Kragujevac ministarka Darija Kisić Tepavčević Savez samostalnih sindikata vakcinacija\nYngwie Malmsteen potvrdio dolazak na Arsenal Fest u Kragujevac\nProtesti kretali iz unutrašnjosti, ali Beograd mora da se pokrene – Predrag Delić, epidemiolog iz Kragujevca i novi član Narodne stranke, govori za Danas


UVEDENE NOVE MERE! Od jutros u Beogradu obavezno nošenje maski u prevozu i zatvorenim prostorima | Serbiantimes.info\nSa ciljem sprečavanja daljeg širenja virusa korona, Krizni štab je odlučio da od jutros od 6 časova na teritoriji grada Beogradu bude obavezno nošenje maski u gradskom prevozu i svim zatvorenim prostorima. Vanredna situacija proglašena je u četiri grada – Novom Pazaru, Tutinu, Kragujevcu i Vranju.\nPrema jučerašnjoj odluci Kriznog štaba za suzbijanje zarazne bolesti COVID-19, svi posetioci i gosti tržnih centara, kafića, restorana, noćnih klubova, salona lepote, teretana i slično, u obavezi su da sve vreme boravka u tim zatvorenim prostorima konstantno nose zaštitne maske.\nČlanica Kriznog štaba i epidemiolog Darija Kisić Tepavčević objasnila je da je ovakva odluka doneta jer je najveći broj novoinficiranih upravo iz Beograda i da je većina zaraženih boravila u zatvorenom prostoru, gde je bila u kontaktu sa većim brojem ljudi.\nKAŽNJAVANJE ZA NENOŠENJE MASKI: Posle prvih sedam dana slede kazne\nMinistar zdravlja Zlatibor Lončar je izjavio da će naknadno biti doneta odluka da li će se menjati trenutno važeća odluka o zabrani okupljanja do 500 ljudi na jednom mestu.\nGovoreći o merama za Beograd, Lončar je napomenuo da u narednih sedam dana neće biti kažnjavanja za nepoštovanje obaveza nošenja maski, ali da će inspecije kontrolisati i praviti evidenciju.\n“U narednih sedam dana sve raspoložive inspekcije će to kontrolisati i praviti evidenciju. Prvih sedam dana nećemo kažnjavati, kada prođe taj period, ako ne budemo imali rezultate, bićemo prinuđeni i da kažnjavamo”, rekao je Lončar.\nKako je rekao, ne postoji sistem na svetu koji može da izdrži ako će građani da se ponašaju kao da ne postoji koronavirus.\nPremijerka Ana Brnabić juče je razgovarala sa predstavnicima tržnih centara i ugostitelja i nakon tih sastanaka utvrđena je obaveza nošenje zaštitnih maski i u tim objektima.\nIZVOR:NEDELJNIK FOTO: unsplash.com/printscreen\nRelated Topics:BeogradAna BrnabićZlatibor LončarDR Darija Kisić Tepavčevićnove merezaštitne maske obavezne\nHRVATSKI PISAC BRANI ĐOKOVIĆA KAO NIKO PRE: Novak je dobar čovek u zla vremena koga novac nije promenio i koji ne ište ništa sem ljubavi


Unapređenje znanja državnih službenika | Ritam Grada - vesti Kragujevac\nUnapređenje znanja državnih službenika\nMinistarstvo za državnu upravu i lokalnu samoupravu realizuje besplatno master programe u oblasti upravljanja javnim finansijama. Više od 100 državnih službenika i zaposlenih u jedinicama lokalne samouprave, besplatno će pohađati master studije, na tri Univerziteta u Srbiji, a sredstva za njihovo školovanje obezbedila je Evropska Unija, kroz ERASMUS+ program. Osim na Ekonomskom fakultetu Univerziteta u Kragujevcu, državni službenici pohađaće master studije iz različitih oblasti na Fakultetu organizacionih nauka Univerziteta u Beogradu i Državnom univerzitetu u Novom Pazaru.\nPrema rečima Ivana Bošnjaka, državnog sekretara u Ministarstvu za državnu upravu i lokalnu samoupravu, unapređenje znanja lokalnih i državnih službenika jedan je od najvažnijih ciljeva kako bi javna uprava bila što efikasnija. S obzirom na to da smo prethodnih godina prolazili kroz proces racionalizacije, vreme je da zaposlenima u javnoj upravi obezbedimo nova znanja i veštine, kako bi mogli da ispunimo očekivanja građana i privrede. Zbog toga je neophodno da se službenici edukuju i da uz podršku Evropske unije zaista postanemo punopravni članovi evropskog administrativnog prostora, rekao je Bošnjak.\nGrađani Kragujevca u centru su naše pažnje i svih nastojanja da ovde napravimo bolje mesto za život. Nama su i te kako potrebni obrazovani ljudi koji će biti u stanju da se suoče sa najkompleksnijim upravljačkim izazovima u oblasti finansijskog upravljanja, budžetiranja, kontrole, nadzora, računovodstva i finansijskog izveštavanja u organizacijama javne uprave. Sve to u cilju implementacije 32. poglavlja u procesu pristupanja zemalja regiona Evropskoj uniji, istakao je Miroslav Petrašinović, predsednik Skupštine grada.\nStudijski program master akademskih studija – Finansijski menadžment javne uprave u okviru Ekonomskog fakulteta u Kragujevcu moći će da pohađa ukupno 30 zaposlenih.\nVrlo je važno da sa ovakvim studijskim programom, u kome učestvuje i Evropska unija sa savremenim konceptom, svi studenti koji su zaposleni u državnoj upravi, osveže svoje znanje, nauče nešto novo i prilagode se novim uslovima funkcionisanja finansijskog tržišta, rekao je Petar Veselinović, dekan Ekonomskog fakulteta u Kragujevcu.\nPo završetku besplatnog master programa, zaposleni u državnoj i lokalnoj upravi, u obavezi su da još dve godine ostanu na tim radnim mestima i stečena znanja prenesu kolegama.\nLjuba Kg Nov 8, 2018 at 15:25\nMa najpre ih izlečite od daltonizma.


Pad vrednosti akcija zbog Grčke\nZastava Evropske unije u Atini\nNeizvesnost zbog prekida razgovora u cilju finansijskog spasavanja Grčke, izazvala je dalji pad vrednosti akcija i na drugim evropskim finansijskim tržištima.\nBerza u Atini danas je na otvaranju pala sedam procenata posle neuspelih pregovora Grčke s kreditorima ovog vikenda. Atinska berza se oko podneva delimično oporavila, ali je i dalje beležila pad od 4.5 odsto.\nOstala evropska trižišta su takođe izgubila na vrednosti zbog zabrinutosti ulagača zbog opasnog približavanja konačnog roka do kojeg bi trebalo da bude usvojen modifikovani finansijski aranžman za Grčku.\nRazgovori proteklog vikenda nisu urodili plodom uprkos sve većem pritisku na Atinu, koja je odložila isplatu nove tranše otplate duga MMF-u do kraja juna. Grčki premijer Aleksis Cipras je danas izjavio da zajmodavci evrozone i MMF-a zahtevaju novu rundu smanjenja penzija, koju je njegova vlada odbila da prihvati.\nVažnost paketa pomoći od 270 milijardi dolara koji su međunarodne finansijske institucije odobrile Grčkoj, ističe 30. juna, posle čega Atina više neće imati pristup zajmovima koji su joj neophodni za isplatu dužničkih tranši kako bi mogla da izbegne stečaj.


Осми Балкански симпозијум о археометрији у Београду | Народни музеј\nIzuzetno nam je drago što možemo da najavimo da će se Osmi Balkanski simpozijum o arheometriji (BSA 8) održati od 3. do 6. oktobra 2022. godine u Beogradu. Simpozijum će se fokusirati na glavne teme arheometrije: analitičke metode, organske i neorganske materijale, metode datovanja, računarske nauke i tehnike snimanja, konzervacijz i restauracijz, geofiziku i primenu geografskih informacionih sistema, kao i na eksperimentalnu arheometriju, bioarheometriju (drevni DNK, društvena jednakost iz bioarheološkog gledišta), multidisciplinarna istraživanja i razvoj upravljanja kulturnim nasleđem.\nBalkanski simpozijum o arheometriji (BSA) prvi put je održan na Univerzitetu „Sveti Ćirilo i Metodije“ u Skoplju, od 18. do 20. septembra 2008. godine, a od tada se redovno organizuje na dvogodišnjem nivodu. Beograd će, nakon Istanbula, Bukurešta, Nesebara, Sinaja, Ljubljane i Atine biti domaćin u 2022. godini, a održaće se u Kapetan Mišinom zdanju, koje je sedište Rektorata Beogradskog univerziteta. Organizator Simpozijuma je Institut za nuklearne nauke VINČA u saradnji sa Narodnim muzejem u Beogradu, Galerijom Matice srpske i Ministarstvom nauke Republike Srbije.\nBalkan je oduvek bio stecište velikih istorijskih događaja u evoluciji evropskih i evroazijskih civilizacija. Naseljavanje Evrope od strane paleolitskih lovaca-sakupljača i neolitskih zemljoradnika, nastanak metalurgije i obrada bakra, zlata, kalaja i bronze, ili formiranje prvih velikih evropskih društava iz bronzanog doba samo su neki od ključnih momenata u dugoj istoriji evropskih i evroazijskih naroda. Balkan je rodno mesto helenizma i klasične Grčke, jezgro poznog Rimskog carstva i Vizantijskog carstva. Balkan je most kojim su ljudi, kultura, ideje i predmeti putovali sa Dalekog istoka i Orijenta u Evropu i obrnuto. Kulturno nasleđe Balkana je ogromno, ali nije u potpunosti sagledano niti analizirano – ono je kulturna oblast koja se razlikuje od ostatka Evrope, iako je istorijski njen glavni deo. Bolje ga razumeti znači postati svestan našeg zajedničkog evropskog kulturnog nasleđa u svoj njegovoj raznolikosti i lepoti. U tom smislu, ovaj naučni simpozijum ima za cilj sabiranje i razmenu znanja stručnjaka iz oblasti arheometrije.\nInformacije potražite na linku: bsa.vin.bg.ac.rs/


Američki zakonodavci izražavaju zabrinutost zbog iranskih raketnih proba\nIranske raketne probe izazvale su brojne kritike u američkom Kongresu. Zakonodavci su ih nazvali provokativnim i založili se za snažniji američki i međunarodni pritisak na Teheran. Zvaničnici Stejt departmenta obećavaju pojačanje diplomatskih nastojanja.\nRanije zakazan pretres o američkoj politici prema Iranu, u Odboru Predstavničkog doma za odnose sa inostranstvom, vremenski se podudario sa vestima da je Iran ispalio niz raketa, uključujući dugometnu raketu Šahab-3. Bela kuća je osudila te probe, a predstavnik Nacionalnog saveta za bezbednost rekao je da bi Iran trebalo da se uzdrži od daljih proba i obustavi razvoj balističkih raketa. Državni podsekretar za političke odnose, Vilijam Berns, iskoristio je učešće na pretresu da ponovi dvostruki pristup Sjedinjenih Država i njihovih saveznika, sa kombinacijom ekonomskih i finansijskih sankcija s jedne i olakšicama s druge strane.\n"Naša strategija zasniva se na tvrdoj diplomatiji, uz maksimalizaciju pritiska na Iran kako bi im se predočila cena upornog prkošenja ostatku sveta, naročito u nuklearnim pitanjima. Istovremeno, nastojimo da stavimo do znanja Iranu i njegovom narodu koje bi sve koristi imali od promene kursa."\nI demokrate i republikanci izražavali su zabrinutost zbog potencijalne opasnosti po Izrael. Među njima je i predsedavajući Odbora Predstavničkog doma za odnose sa inostranstvom, Hauard Berman.\n"Ne treba nam ništa više od današnjih vesti o iranskoj probi dugometne rakete, koja bi mogla da ponese nuklearnu glavu do Izraela. To, zajedno sa ratobornim izjavama Teherana o neprijateljskim ciljevima koji se drže na oku, jasno pokazuje da moramo da upotrebimo sva raspoloživa diplomatska i ekonomska sredstva da odvratimo Iran od razvoja nuklearnog oružja."\nSlično je izjavila republikanska članica Predstavničkog doma sa Floride, Ileana Ros Leitinen.\n"Kako današnje vesti jasno pokazuju, Iran već ima rakete kratkog i srednjeg dometa, sposobne da dosegnu do američkih snaga i saveznika u regionu, a razvija i dugometne balističke rakete kako bi mogao da dosegne do Evrope, a možda i do Sjedinjenih Država."\nPodsekretar Berns podsetio je članove Kongresa da je Bušova administracija u potpunosti predana diplomatiji i da vojna opcija, iako je i dalje na stolu, ostaje poslednje pribežište. On je istovremeno rekao da se Iran još nije povinovao rezolucijama saveta bezbednosti Ujedinjenih nacija u vezi sa aktivnostima na obogaćivanju uranijuma, niti je odgovorio na pitanja Međunarodne agencije za atomsku energiju o svojim ranijim nastojanjima da proizvede fisioni materijal pogodan za proizvodnju nuklearnog oružja.


Dobrodošli na Fakultet za međunarodnu politiku i bezbednost, najelitniju i najekskluzivniju akreditovanu obrazovnu ustanovu u regionu, u kojoj vrhunski naučni kadar stvara međunarodno priznate eksperte, koristeći najsavremenije nastavne metode i najrelevantniju naučnu literaturu!\nRenomirani naučni radnici iz polja klasičnih nauka, kao i predavači sa velikim praktičnim iskustvom u sektoru bezbednosti i međunarodnih odnosa, garant su jedinstvenog i uzbudljivog programa studija koje nudi Fakultet za međunarodnu politiku i bezbednost. Po visokim standardima elitnog beogradskog Univerziteta Union – Nikola Tesla, u čijem sastavu funkcioniše Fakultet za međunarodnu politiku i bezbednost, studentima se garantuju nenadmašni uslovi za rad, apsolutna posvećenost predavača, kao i predavanja gostujućih evropskih i svetskih stručnjaka i uspešnih diplomata.\nKao prvi privatni fakultet u oblasti politikologije u regionu, Fakultet za međunarodnu politiku i bezbednost ostvaruje uspešnu saradnju sa nekoliko srodnih elitnih univerziteta širom Evrope, te pruža mogućnost stipendiranja najboljih studenta.\nBudući da je cilj Fakulteta za međunarodnu politiku i bezbednost stvaranje stručnjaka sa širokim teorijskim znanjem, ali i praktičnim veštinama, studenti dobijaju jedinstvenu prilika da praksu stiču u najvažnijim institucijama sistema bezbednosti i odbrane Republike Srbije. Oblast bezbednosti i politike vrlo je specifična, i zahteva sposobne stručnjake, koji pored visokog obrazovanja moraju posedovati i jedinstven skup veština, kao što su borilačke veštine i jezici od neprocenjive važnosti za sektor bezbednosti. Fakultet za međunarodnu politiku i bezbednost idealna je i jedinstvena sredina za sticanje svih neophodnih znanja, sposobnosti i veština za rad u svim sferama sistema bezbednosti i odbrane, jer u programu koji prati standarde elitnih evropskih institucija, pored engleskog, nudi i učenje arapskog jezika, kao i obuku iz borilačkih veština.\nFakultet za međunarodnu politiku i bezbednost jedinstvena je prilika mladim ljudima, koji su svesni značaja i neophodnosti stabilnog sistema bezbednosti i odbrane, da tokom osnovnih i master studija postanu u potpunosti obučeni za rad u najvažnijim institucijama države.


MUP Srbije: Nema saznanja o mogućem ugrožavanju bezbijednosti ćerki premijera CG | PCNEN\nMUP Srbije: Nema saznanja o mogućem ugrožavanju bezbijednosti ćerki premijera CG\nObjavljeno: 30.06.2021, 18:30h\nMinistarstvo unutrašnjih poslova Srbije je saopštilo da ne postoje konkretna saznanja o mogućem ugrožavanju bezbijednosti ćerki predsjednika Vlade Crne Gore Zdravka Krivokapića. Kako se navodi u saopštenju MUP-a, riječ je o štićenim ličnostima u Crnoj Gori, i da policija preduzima mjere njihovog obezbjeđenja dok borave u Beogradu, kao i da sa ćerkama Krivokapića imaju redovan telefonski kontakt, prenosi RSE. One se do sada policiji nisu požalile da se osjećaju ugroženo u Srbiji, ističu u MUP-u i dodaju da ni MUP Crne Gore nema saznanja o ugroženoj bezbijednosti ćerki crnogorskog premijera. “Ističemo da je Ministarstvo unutrašnjih poslova, takođe, od nadležnih bezbijednosnih službi zatražilo mišljenje i da je nakon provjera konstatovano da ne postoje konkretna saznanja koja bi ukazala na mogućnost ugrožavanja njihove bezbijednosti”, stoji u saopštenju MUP-a Srbije. Ćerke crnogorskog premijera, Jelena i Milena Krivokapić, požalile su se medijima da se ne osjećaju sigurno zbog „hajke koja je pokrenuta u beogradskim tabloidima“ usmjerene na njihovog oca Zdravka Krivokapića nakon usvajanja Rezolucije o Srebrenici u crnogorskom parlamentu 17. juna ove godine. Rezolucijom izglasanom u crnogorskom parlamentu osuđuje se izjave, postupci i politike koje negiraju ili dovode u pitanje da se u Srebrenici desio genocid, a 11. jul se proglašava Danom sjećanja na žrtve Srebrenice.\nMinistarstvo unutrašnjih poslova Srbije je saopštilo da ne postoje konkretna saznanja o mogućem ugrožavanju bezbijednosti ćerki predsjednika Vlade Crne Gore Zdravka Krivokapića.\nKako se navodi u saopštenju MUP-a, riječ je o štićenim ličnostima u Crnoj Gori, i da policija preduzima mjere njihovog obezbjeđenja dok borave u Beogradu, kao i da sa ćerkama Krivokapića imaju redovan telefonski kontakt, prenosi RSE.\nOne se do sada policiji nisu požalile da se osjećaju ugroženo u Srbiji, ističu u MUP-u i dodaju da ni MUP Crne Gore nema saznanja o ugroženoj bezbijednosti ćerki crnogorskog premijera.\n“Ističemo da je Ministarstvo unutrašnjih poslova, takođe, od nadležnih bezbijednosnih službi zatražilo mišljenje i da je nakon provjera konstatovano da ne postoje konkretna saznanja koja bi ukazala na mogućnost ugrožavanja njihove bezbijednosti”, stoji u saopštenju MUP-a Srbije.\nĆerke crnogorskog premijera, Jelena i Milena Krivokapić, požalile su se medijima da se ne osjećaju sigurno zbog „hajke koja je pokrenuta u beogradskim tabloidima“ usmjerene na njihovog oca Zdravka Krivokapića nakon usvajanja Rezolucije o Srebrenici u crnogorskom parlamentu 17. juna ove godine.\nRezolucijom izglasanom u crnogorskom parlamentu osuđuje se izjave, postupci i politike koje negiraju ili dovode u pitanje da se u Srebrenici desio genocid, a 11. jul se proglašava Danom sjećanja na žrtve Srebrenice.


Pripremni radovi na izgradnji Bloka 7 TE Tuzla mogući u 2017. - M-Kvadrat\nPripremni radovi na izgradnji Bloka 7 TE Tuzla mogući u 2017.\nProcedure vezane za izgradnju Bloka 7 Termoelektrane (TE) Tuzla, koja će koštati oko 1,5 milijardi KM, se privode kraju. Direktor Elektroprivrede (EP) BiH Bajazit Jašarević izjavio da ako sve bude išlo prema planu, pripremni radovi bi mogli početi već u narednoj godini.\nTokom višemjesečnih pregovora između EP BiH i kineskih partnera došlo je do značajnog pomaka.\nPrema Jašarevićevim riječima, dogovoreni su svi tehnički detalji, odnosno dogovoren je obim izvođenja radova, kao i valuta u kojoj bi se vršilo kreditiranje kod kineske banke.\nShodno pomenutom, kredit kojim bi se finansirala izgradnja Bloka 7 bio bi u eurima, a ne u dolarima, kako je svojevremeno predlagano.\n“Na Samitu 16+1, koji će biti održan u sklopu Sarajevo Business Foruma, bit će potpisan novi ugovor za izgradnju Bloka 7 TE Tuzla, a koji će podrazumijevati sve ono što su ljudi tehničke struke do sada usaglasili. I dalje ostaje naš zahtjev prema kineskim partnerima da nam, uz posredovanje kineske vlade, omoguće produžavanje vremenskog perioda za otplatu kredita”, kazao je Jašarević.\nU EP BiH se nadaju da će, uz posredovanje Vlade Narodne Republike Kine, biti omogućeno da vrijeme za otplatu kredita bude 15 godina uz grejs period od pet godina.\n“Zajedno smo usaglasili da kredit ne možemo vratiti za 10 godina uz grejs period od pet godina, koliko nam je ponuđeno. Imamo uvjeravanja da će kineska vlada napraviti izuzetak kada je u pitanju obezbjeđenje ovog novog našeg zahtjeva i da će Kineskoj razvojnoj banci dati upute da se omogući finansiranje ovog projekta”, ističe Jašarević. Ukoliko dođe pozitivan odgovor, on naglašava da će svi uslovi biti ispunjeni kako bi EP BiH mogla uputiti zahtjev za odobravanje kredita.\n“U nekoj optimističnoj varijanti, očekujemo da se to sve završi do kraja ove, a u nekoj realnoj, do proljeća naredne godine. Ukoliko dobijemo uvjerenje kineske vlade da će sve ići kako treba, u toku naredne godine intenzivirat ćemo pripremne radove koji su u obavezi EP BiH, a kako bi ih mogli završiti do okončanja projektovanja bloka. Nadamo se da će ovaj projekat uspjeti i da će biti primjer za izgradnju termo blokova u ovoj regiji po našem modelu – kapital iz neke od istočnih zemalja, a tehnologija iz zapadnih zemalja. To omogućava više ekološke standarde, te bolju ekonomiju”, dodaje Jašarević.\n“Smatram da je Blok 7 najvažniji energetski projekat u BiH. Svjesni smo da je došlo do neočekivano velikog pada u cijeni električne energije i da je vrlo teško unatoč tome razmišljati o ulaganju u velike energetske blokove, ali mislim da se svi možemo osloniti da je to jedini način da BiH, koristeći domaće resurse, ostane energetski stabilna i održiva zemlja, što može biti glavna pretpostavka njenog bržeg ekonomskog razvoja”, zaključuje Jašarević.\nPrethodni članakZavršen remont TE “Gacko”, posao koštao 7 mil KM\nNaredni članakHoće li BiH realizovati dogovorene milionske investicije u energetski sektor?


Sobe su dvokrevetne ili dvokrevetne sa pomoćnim ležajem, opremljene kupatilom sa fenom za kosu, klimom, telefonom, WiFi internet konekcijom, mini barom.\nU blizini hotela nalaze se jedne od najvećih znamenitosti Turske: Aja Sofija, Topkapi palata, Plava Džamija, kojem možete posetiti fakultativno možete posetiti u pratnji lokalnog turističkog vodiča.\nPolazak je predviđen za 9., a dolazak u Beograd za 14. septembar.\nIstanbul je jedan od gradova sa najvećom istorijom i bio je prestonica u vreme kada je Turska bila jedna od vodećih svetskih sila.\nČesto je nazivan i Novim Rimom u vreme kada je car Konstantin Veliki ovaj grad odredio da Istanbul bude nova prestonica rimskog carstva, a oni koji ga posete moći će da vide veliki broj znamenitosti i spomenika koji su oličje velike prošlosti ovog grada.


Svi mostovi Koridora 10 - GRENEF\nNa južnom i istočnom kraku Koridora 10 napravljena su 194 mosta, od čega još tri treba da se završe, kažu u „Koridorima Srbije“. Na južnom kraku je izgrađeno svih 107 mostova, a na istoku su od ukupno 87 mostova još tri su u izgradnji.\nAutoput na istočnom kraku Koridora 10 (E80) u Srbiji, od Niša do Dimitrovgrada u dužini od 86,8 kilometara, imaće i pet tunela: Bancarevo (dužine 705 metara), Sopot (184 metara), Sarlah (477 metara), Pržojna padina (350 metara) i Progon (1.108 metara). Takođe, na tom delu Koridora 10 su projektovane i četiri petlje: Dimitrovgrad, dve petlje kod Pirota i Bela Palanka.\nU „Koridorima“ kažu da je građevinska sezona bila veoma uspešna i da je urađen završni sloj asfalta na deonicama Crvena Reka – Čiflik i Čiflik – Staničnje u dužini od 25 kilometara. Takođe, pušteno je u saobraćaj 55 kilometara autoputa od Crvene Reke do Dimitrovgrada.\nZavršeni su svi radovi na opremanju tunela Progon i Pržojna padina elektromašinskom opremom i puštena je u rad naplatna rampa u Dimitrovgradu.\nZa ovu građevinsku sezonu ostalo je da se završi najteža deonica, a to je Bancarevo – Crvena Reka u dužini od 12,3 kilometara, sa kojom će biti puštena u saobraćaj završena deonica Prosek – Bancarevo dužine 9,4 km.\nPreostaje i završetak radova u dužini od 4,3 kilometra na deonici Staničenje – Pirot, opremanje tunela Bancarevo, Sopot i Sarlah elektromašinskom opremom.\nTakođe, u toku je i izgradnja veze između autoputa i ulice Georgi Dimitrov u Dimitrovgradu kroz poslovnu zonu u zapadnom delu Dimitrovgrada, na osnovu zahteva opštine Dimitrovgrad, posebnog naloga investitora i uz saglasnost kreditora Svetske banke. Ukupna vrednost radova je 370 miliona evra.\nKada je reč o južnom kraku (E75) Koridora 10, ostalo je još da se završi oko 34 kilometra autoputa. Gradi se autoput kroz Grdeličku klisuru dužine 26,3 kilometra i još osam kilometara na deonici Srpska Kuća – Levosoje kod Bujanovca.\nAutoput u klisuri će ima dve velike petlje Predejane i Vladičin Han, kao i dva tunela: Predejane od 1.000 metara i Manajle od 1.800 metara. Preostale deonice biće puštene u saobraćaj sukcesivno u toku ove godine.\nPovršina zaštićenih kosina u Grdeličkoj klisuri je oko 154.000 metara kvadratnih, u dužini od oko 7,5 kilometara. U zoni zaštite kosine Momin kamen (LOT 5) izminiran je do sada oko 482.300 metara kubnih materijala od ukupno 620.000 kubika. Ukupna ugovorena vrednost radova je 355 miliona evra.\nNa preostalih 26,3 km kroz Grdeličku klisuru izvodili su se intenzivni radovi protekle građevinske sezone, kao i prethodnih nedelja uprkos niskim temperaturama.\nU tunelu Predejane počeli su krajem januara asfalterski radovi u desnoj cevi i u asfaltirane su do sada u obe cevi dva sloja asfalta, a završni sloj biće postavljen čim to vremenski uslovi dozvole.\nNa trasi Koridora 11 u Srbiji, u toku je i izgradnja takozvanog Ipsilon kraka Koridora 10, odnosno obilaznice oko Subotice do Kelebije u dužini oko 24 kilometra, a očekivanja su da će sve biti završeno u 2019. godini.\nNa obilaznici Subotica preostali su radovi na izgradnji 11 kilometara Sektora 1, od Kelebije do ukrštanja sa Somborskim putem. U toku je izmena građevinske dozvole i preprojektovanje poslednjih 1.350 metara do graničnog prelaza Kelebija. U 2017. završeno je oko 5,5 km na Sektoru 2.\nUgovor za izgradnju Sektora 3 u dužini od 5,5 kilometara od Kelebije do postojećeg autoputa je zaključen i očekuje se početak radova u aprilu ove godine. U Srbiji se, pored Koridora 10, gradi i Koridor 11 odnosno autoput Beograd – Južni Jadran do granice sa Crnom Gorom. Kako je najavljeno, sa završetkom dve „kineske“ deonice Obrenovac – Ub (26 kilometara) i Lajkovac – Ljig (24 kilometra) ove godine biće kompletiran ceo put od Obrenovaca do Preljine kod Čačka u dužini od 104 kilometra.\nU Srbiji je 2016. na Koridoru 11 pušten u saobraćaj autoput Ljig – Preljina u dužini od 40 kilometara. Na toj trasi je i deonica Ub – Lajkovac od 12,5 kilometara koju su krajem 2014. izgradili domaći izvođači. Takođe, Kinezi grade i deonicu autoputa od Surčina do Obrenovca koja će biti završena 2019. Kineska kompanija CCCC će od naredne godine graditi i autoputa od Preljine do Požege, vredan 450 milona evra, u dužini od 30,9 kilometara.\nAutoput od Požege do Boljara je poslednja neugovorena deonice autoputa E-763 na teritoriji Srbije. Dogovoreno je da se napravi projektno-tehnička dokumentacije, koja je vredna oko 50 milona evra, a cela investicija gradnje autoputa Požega – Boljare se procenjuje na više od 1,5 milijardi evra.\nVlada Srbije ukida upotrebu pečata za firme


OKRUGLI STO O BEZBEDNOSTI NOVINARA: Neophodna bolja saradnja na lokalnom nivou – Kruševac PRESS\nDruštvoJačanje bezbednosti novinara u centralnoj i južnoj Srbiji\nU sklopu projekta “Jačanje bezbednosti novinara u Centralnoj i Južnoj Srbiji” u Aleksincu je, u četvrtak, održan okrugli sto na kojem su novinari razgovarali o bezbedonosnim problemima sa kojima se susreću.\n“Novinari koji rade u malim gradovima i udaljenim područjima su ugroženiji od novinara u Beogradu I Novom Sadu, jer nisu u stanju da adekvatno procene pritisak koji trpi njihov rad i manje su ohrabreni da slučajeve prijave policiji”, istakao je Slaviša Milenković, predsednik Centra za istraživačko novinarstvo Kruševac – CINK, koji sprovodi projekat “Jačanje bezbednosti novinara u Centralnoj i Južnoj Srbiji”.\nOn je podsetio da je 2020. godine u bazi napada na novinare Safejournalists.net registrovano ukupno 72 slučaja različitih napada na novinare I medijske uposlenike a u 2021. godini 66 slučajeva.\nSaradnja novinara na lokalnom nivou od vitalnog je značaja za bezbednost FOTO: Stefan Živković – AlPress.rs\n“Prema podacima iz Baze podataka napada na novinare NUNS-a u Nišavskom okrugu je u poslednjih desetak godina registrovano 47 napada na novinare. Najviše napada bilo je u Nišu, od čega 14 u poslednje dve godine. Po jedan napad registrovan je u Sokobanji, Ražnju i Aleksincu”, dodao je Milenković.\nVladimir Ćurčić iz Opštinskog javnog tužilaštva u Aleksincu je podsetio da su u ovom gradu imali samo jedan ozbiljniji slučaj, kada je novinaru lokalnog portala zapaljen auto.\n“Taj postupak je okončan pravosnažnom presudom. U Tužilaštvu imamo dve osobe zadužene za kontakt sa novinarima u slučaju kada im je bezbednost ugrožena i uvek smo spremni da reagujemo”, naglasio je Ćurčić.\nNinoslav Miljković, glavni i odgovorni urednik portal AlPress, podsetio je na slučaj ubistva novinara Milana Pantića iz Jagodine koji i posle više od 20 godina nije razrešen.\n“Prema informacijama koje su dobila novinarska udruženja policija je korektno obavila svoj deo posla ali tužilaštvo odugovlači. Zato se sada zahteva da slučaj bude prebačen Tužilaštvu za organizovani kriminal u Beogradu. Međunarodna asocijacija novinara, takođe, insistira da se ovaj slučaj reši”, kazao je Miljković naglašavajući kako je saradnja sa Tužilaštvom u Aleksincu korektna.\nAleksandar Marković iz portal Aleksinac.net govorio je o svom slučaju od pre nekoliko meseci.\n“Izveštavao sam sa ekološkog protesta koji je organizovan u gradu, čak sam i razgovarao sa policijacima tom prilikom. Sve je proteklo u redu da bih nekoliko dana kasnije dobio prijavu od policije. Otišao sam kod načelnika kako bih dobio objašnjenje a tamo mi je rečeno da sam prijavu dobio jer sam ometao saobraćaj”, priča Marković.\nOn kaže da se za njegov slučaj čulo i van Aleksinca, u Beogradu i drugim gradovima, a neke beogradske redakcije I udruženja ponudili su se da pokriju troškove kazne od 5.000 dinara.\n“Ono što me je posebno zabolelo u tom slučaju je reakcija kolega iz grada. Nisu objavili ni reč o tome da sam kažnjen”, dodaje Marković.\nMarković kaže da je od lokalnih struktura proglašen za “neprijatelja” zbog čega ne dobija informacije iz opštine a pojedini saradnici rade to krišom jer se plaše da bi mogli imati problema na poslu.\n“Nemam gram poverenja u institucije ni u Aleksincu, ni u državi”, zaključuje Marković.\n“Državne institucije, na lokalu još više, koje često ne dostavljaju ili izbegavaju da daju informacije od javnog interesa i tako primoravaju novinare da koriste neformalne izvore koje često ne mogu da navode. Na taj način posredno ugrožavaju bezbednost novinara. Policija bi trebala, u duhu savremenog vremena, brže da dostavlja tražene informacije i da dnevnim saopštenjima za lokalne medije obuhvati sve događaje iz te sredine. Da redakcije, novinari i urednici poštuju kodeks izveštavanje, da se sa građanima radi na medijskoj pismenosti, da mediji budu odgovorniji i slično”, sugestije su Ninoslava Miljkovića kako poboljšati bezbednost novinara ali i kvalitet izveštavanja.\nProjekat “Jačanje bezbednosti novinara u Centralnoj i Južnoj Srbiji” sprovodi se uz podršku programa SafeJournalists.net i finansijsku pomoć Evropske unije.\nAleksandar MarkovićAleksinacbezbednost novinaraCINKNinoslav MiljkovićNišavski okrugokrugli stoSafeJournalists.net


Objavio Urednik Portala u 11. marta 2019.\nRukometaši Crvenke su u 14. kolu prvenstva u Super B ligi, pred svojim navijačima igrali nerešeno 25:25 sa Mačvom iz Bogatića. Opterećeni značajem bodova, rukometaši Crvenke su prenervozno ušli u susret što iskusna ekipa Mačve koristi i na odmor odlazi sa prednošću od pet golova – rezultat je glasio 16:11. U drugom poluvremenu Crvenčani su pokušavali da stignu goste, ali kada je u 56. minutu semafor pokazivao 25:21 za Mačvu malo ko je očekivao preokret. No, dva gola Švelje i dva kapitena Radonjića doneli su Crvenki vredan bod. Najefikasniji u ekipi Crvenke bio je Radonjić sa 9 golova. Crvenka je i dalje poslednja na tabeli sa 6 bodova, a u narednom kolu ide u goste Jugoviću u Kać.\nOčekivanu pobedu ostvarili su rukometaši Sivca na startu prolećnog dela prvoligaškog prvenstva. Sivac 69 je u Apatinu pobedio domaćina, ekipu Apatina sa 33:17. Lider prvoligaškog karavana Sivac 69 je opravdao ulogu favorita, a sam rezultat najslikovitije govori o razlici u kvalitetu, koja je ubedljivo na strani Sivčana. Najefikasniji u ekipi Sivca bio je Marko Čabai sa 10 postignutih golova. Sivac 69 je prvi na tabeli sa 24 osvojena boda, a u narednom kolu dočekuje Novu Pazovu.\nNaš drugi rukometni prvoligaš, ekipa Laki iz Crvenke je na gostovanju u Bajmoku izgubila od Radničkog sa 35:28. Domaćin je susret prelomio u prvom poluvremenu koje je rešio u svoju korist sa 17:10. Najefikasnije u ekipi Laki bile su Katarina Maravić i Marija Radulović sa po 5 golova. Ekipa Laki je deveta na tabeli sa 6 bodova, a u narednom kolu u Crvenki dočekuje ekipu Mokrina.\nPočeo je prolećni deo prvenstva za većinu naših fudbalskih kolektiva. Lider Srpske lige grupa Vojvodina Hajduk 1912 je u prvom kolu prolećnog dela prvenstva bio slobodan, jer je Srbobran istupio iz takmičenja. Budući da je rival Kuljana za prvo mesto, Kabel iz Novog Sada, u prolećnoj premijeri ostvario pobedu, zbog bolje gol razlike Novosađani su preuzeli vodeću poziciju na tabeli. U narednom kolu Hajduk 1912 ide u goste ekipi Mladosti u Bački Jarak.\nU prvom kolu prolećnog dela prvenstva u Vojvođanskoj ligi fudbaleri Crvenke su pred svojim navijačima pobedili Bajšu sa 1:0. Gol odluke postigao je kapiten Milan Subotić, iz opravdano dosuđenog penala. Fudbaleri Crvenke su trenutno deveti na tabeli sa 19 bodova, a u narednom kolu idu u goste vodećem Radničkom 1912 u Sombor.\nOd četiri predstavnika u Somborskoj područnoj ligi na prolećnoj premijeri samo su fudbaleri Poleta iz Sivca upisali bod. Sivčani su u Paragama sa ekipom Budućnosti igrali nerešeno 0:0. Drugoplasirani Rusin iz Ruskog Krstura je na gostovanju u Bačkoj Palanci izgubio od Krila Krajine sa 1:0, Kula je u Baču izgubila od Tvrđave takođe sa 1:0, a razočarali su fudbaleri Lipara koji su na svom terenu od Kulpina poraženi sa 3:0. Rusin je i dalje drugi na tabeli sa 30 bodova, Kula je jedanaesta sa 20, Polet četrnaesti sa 11, a Lipar petnaesti sa 10 osvojenih bodova. U narednom kolu Rusin dočekuje ekipu Radničkog iz Ratkova, Kula je domaćin Slaviji iz Pivnica, Polet će u Sivcu ugostiti Tvrđavu iz Bača, a Lipar ide u goste Vojvodini u Tovariševo.\nU prvom kolu plej auta u Vojvođanskoj futsal ligi Klub malog fudbala Hajduk je pred svojim navijačima pobedio ekipu Indians iz Inđije sa 8:3, poluvreme 4:0. Golove za ekipu Hajduka postigli su Kiš 4, Bogovački 2, Slijpčević 1, a viđen je i jedan autogol gostiju. U drugom kolu plej auta futsaleri Hajduka idu u goste ekipi Kraljevićeva u Kačarevo.\nKošarkaši Hajduka su u 20. kolu prvenstva u Prvoj srpskoj ligi na gostovanju u Sremskoj Mitrovici izgubili od Srema sa 90:87. U poslednju deonicu košarkaši Hajduka su ušli sa prednošću od tri poena, ali nisu uspeli da je sačuvaju. Nakon ovog kola košarkaši Hajduka su sedmi na tabeli sa skorom od 10 pobeda i isto toliko poraza, a u narednom kolu dočekuju ekipu Kris kros iz Pančeva.\nKuglaši Hajduka su u 16. kolu prvenstva u Prvoj ligi Srbije – grupa Vojvodina ubeležili poraz. Na gostovanju u Zrenjaninu Hajduk je izgubio od domaćina Kristala sa 7:1 u poenima, odnosno 3334:3247 u oborenim čunjevima. Jedini poen Hajduku doneo je Branko Vuksan koji je oborio 577 čunjeva. Kuglaši Hajduka su sedmi na tabeli sa 14 bodova, a u narednom kolu u Vrbasu dočekuju ekipu Dunava iz Bačke Palanke.


NOVI SAD IMA JEFTINIJI, PAMETNIJI I EFIKASNIJI SISTEM ZA NAPLATU PARKINGA OD BEOGRADA?! – Smanji troškove\nAUTOMOBILI / By InTeam / 23. јануара 2016. 29. априла 2021.\nTema naplate parkinga je svakako osetljiva i podložna kritici, pogotovo otkad parking-servis proširuje zone parkiranja po svojoj „meri“, pa se nećete iznenaditi ako osvane treća zona ispred vaše vikendice na Avali. Pored toga, koliko ste puta platili parking sat vremena, a zapravo ste to mesto koristili 15 minuta dok ste odveli dete u obdanište, platili račun u pošti, podigli novac na bankomatu ili svratili u pekaru da pojedete nešto. Situacije kad ste morali da platite drugi ili treći sat, a zapravo ste koristili samo nekoliko minuta podjednako su česte, pogotovo za poslovne ljude. Svakako „omiljena“ situacija ovih koji tako vredno idu po parkinzima i love automobile kojima je plaćeni period istekao za pet minuta jeste ona kad ste zaboravili da doplatite za naredni sat. Ovo je većina nas iskusila i onda nas je sačekala kazna koja je i do trideset puta veća od cene sata parkiranja.\nDok Beograđani parkiranje plaćaju bez izbora da mogu birati povoljniji način, Novosađani imaju opciju koja vozačima omogućava da sve ove mane sistema prevaziđu jednostavnom instalacijom START-STOP PARKING aplikacije. Softver koji je razvila isto novosadska firma omogućava vam da plaćate onoliko koliko ste vremena proveli na parkingu, a na početku meseca vam elektronskom poštom stigne račun za prethodni mesec s instrukcijama za plaćanje, elegantno. Na kraju svakog meseca na osnovu utrošenih minuta u svakoj zoni ponaosob broj minuta se zaokružuje na prvi sledeći sat i tarifira se prema trenutnim cenama (npr. ako ste za mesec dana koristili 220 minuta u drugoj zoni, biće obračunato kao 4 sata) i to je sve.\nDakle, pohvale za Novosadski parking-servis, preporuka svim Novosađanima i njihovim gostima je da koriste ovaj sistem koji mogu preuzeti na Google play, App Store ili na sajtu www.startstop.rs, gde se nalaze i detaljna uputstva za korišćenje ove aplikacije. Nama Beograđanima ostaje samo da pretpostavljamo zašto smo već godinama uskraćeni za pogodniji sistem naplate parkinga od postojećeg i, naravno, da plaćamo skuplje.


Donacija Ingloštata Domu zdravlja Kragujevac | Ritam Grada - vesti Kragujevac\nU okviru proširenja saradnje između gradova Ingolšata i Kragujevca na oblast zdravstva Dispanzeru za žene Doma zdravlja Kragujevac uručena je ginekološka stolica, donacija pobratimskog grada.\n“Saradnja između dva pobratimska grada traje od 2001. godine i do sada smo je ostvarili u oblasti kulture, obrazovanja, u oblasti održivog razvoja a uručenjem ove donacije otvaramo i saradnju u oblasti zdravstva. I ranije je bilo realizovanih manjih zajedničkih projekata u oblasti zdravstva a danas smo razgovarali o donaciji još nekih medicinskih uređaja koji ovde mogu naći primenu”, izjavio je Gabriel Engert, predstavnik grada Ingolštata.\n“Donacija je višestruko značajna za pacijentiknje ali i za lekare jer će preglede ubuduće učiniti lakšim i savremenijim. Očekujemo da se saradnja u oblasti zdravstvene zaštite nastavi a od naročite je važnosti razmena znanja i iskustva lekara razvijenih zemalja kao što je Nemačka kako bismo ih primenili u našem zdravstvenom sistemu i unapredili zdravstvenu zaštitu naših građana”, rekao je direktor Doma zdravlja dr Vasilije Antić.


Generalštab traži da obavezni vojni rok traje 8 meseci, Ministarstvo odbrane predlaže 3-4, mladićima ne pada napamet da služe | Luftika\nMladići bi za vreme provedeno u kasarnama primali određenu naknadu, a uživali bi i druge privilegije, poput prednosti prilikom zapošljavanja u državnoj službi.\nSve to ne isključuje profesionalni sastav koji bi i ubuduće bio okosnica oružanih snaga.\nOvo je “kostur” analiza na kojima već mesecima radi vrh Vojske Srbije povodom sve glasnijih zahteva da se ponovo uvede obavezno služenje vojnog roka.\nU fokusu vojnih stratega je više scenarija, različitog trajanja, obima i cene.\nOdlukom da mladići ponovo idu u stroj, oružane snage bi trajno rešile pitanje popune jedinica i obučenosti rezervnog sastava, a država bi podigla spremnost građana za odbranu.\nSa druge strane, ponovno uvođenje “ročne” vojske koštalo bi državu između 50 i 100 milijardi dinara godišnje.\nVučić je izneo i skicu troškova ovog poduhvata:\nPrema saznanjima “Novosti”, vojni vrh nije saglasan oko trajanja eventualnog vojnog roka – Generalštab, na bazi svog iskustva, zalaže se za period od šest do osam meseci, dok su u Ministarstvu odbrane bliži kraćoj verziji – od tri do četiri meseca.\nČak 62 odsto od ukupno nešto više od 5.000 učesnika ankete portala 021 opredelilo se za odgovor „Ne pada mi na pamet“, dok je 28 odsto njih reklo da bi služilo vojni rok, ako bi ponovo bio uveden, pokazala je anketa Radija 021.\nZa oko šest odsto je prihvatljiva dvonedeljna obuka, dok je samo četiri procenta odgovorilo da to zavisi od toga koliko bi vojna obuka trajala.\nStavovi učesnika ankete kretali su se od toga da bi vraćanje obaveznog vojnog roka bila odlična stvar, da omladina danas nema kičmu i da bi je vojska možda i dovela u red, do toga da neki smatraju da je generalno vojska nepotrebna Srbiji.\noznakeobavezni vojni rok obavezno služenje vojnog roka ponovo vojni rok vojska vojska srbije\n01/02/2021 у 17:59\nNiste me zvali da budem ministar ni ambasador ni direktor ni član upravnog ili nadzornog odbora ni da ne radim u nekoj vladinoj agenciji ili kancelariji za velike pare itd. Ja da služim da bi ološ bivši i sadašnji vladao, ni po koji cenu.


Kurirske službe u Srbiji dobile konkurenciju iz inostranstva – „privatnu poštu“ - 11.12.2021, Sputnik Srbija\nKurirske službe u Srbiji dobile konkurenciju iz inostranstva – „privatnu poštu“\nPoznata američko-italijanska kurirska služba „Mail Boxes Etc.“ (poznata i pod imenom privatna pošta, kako je često nazivaju) stigla je i u Srbiju. Svoju prvu... 11.12.2021, Sputnik Srbija\nIz „Mail Boxes Etc.“ poručuju da korisnici njihovih servisa od njih mogu da očekuju daleko bržu isporuku paketa od one na koju su do sada navikli, poštanske pretince i adrese za sve firme i startapove, kompletno uređenje izvoznih papira i ubrzane postupke isporuka inostranih pošiljki kako onih koji pristižu u Srbiju, tako i onih koji se šalju iz Srbije. Mail Boxes Etc. je poznat i po tome da izrađuje kompletne reklamne materijale za svoje klijente, kao i da realizuje različite reklamne aktivnosti.„Ljudima i kompanijama je ovde preko glave loše organizovanih kurirskih službi, jednog neljubaznog pristupa prilikom isporuka paketa i generalno sve češćih kašnjenja isporuka. Znam konkretno primere mnogih veb šopova koji imaju problema (i koji su mi se žalili) sa kurirskim službama gde gube mnogo novca jer su iste loše organizovane. Sa „Mail Boxes Etc.“ definitivno toga neće biti”, kaže Stefan Šurlan, vlasnik ove franšize u Srbiji, prenosi Bizlajf.Dolazak „Mail Boxes Etc.“ na ove prostore je ujedno i velika šansa za mlade i sve koji traže dobar i stabilan posao jer ova kurirska služba uveliko traži nove franšizere na teritoriji cele zemlje.\nCC0 / Pixabay / Kurirska služba\nPoznata američko-italijanska kurirska služba „Mail Boxes Etc.“ (poznata i pod imenom privatna pošta, kako je često nazivaju) stigla je i u Srbiju. Svoju prvu lokaciju na domaćoj teritoriji otvorila je u Beogradu, a uskoro će se naći na još 25 lokacija širom Srbije.\nIz „Mail Boxes Etc.“ poručuju da korisnici njihovih servisa od njih mogu da očekuju daleko bržu isporuku paketa od one na koju su do sada navikli, poštanske pretince i adrese za sve firme i startapove, kompletno uređenje izvoznih papira i ubrzane postupke isporuka inostranih pošiljki kako onih koji pristižu u Srbiju, tako i onih koji se šalju iz Srbije. Mail Boxes Etc. je poznat i po tome da izrađuje kompletne reklamne materijale za svoje klijente, kao i da realizuje različite reklamne aktivnosti.\n„Ljudima i kompanijama je ovde preko glave loše organizovanih kurirskih službi, jednog neljubaznog pristupa prilikom isporuka paketa i generalno sve češćih kašnjenja isporuka. Znam konkretno primere mnogih veb šopova koji imaju problema (i koji su mi se žalili) sa kurirskim službama gde gube mnogo novca jer su iste loše organizovane. Sa „Mail Boxes Etc.“ definitivno toga neće biti”, kaže Stefan Šurlan, vlasnik ove franšize u Srbiji, prenosi Bizlajf.\nDolazak „Mail Boxes Etc.“ na ove prostore je ujedno i velika šansa za mlade i sve koji traže dobar i stabilan posao jer ova kurirska služba uveliko traži nove franšizere na teritoriji cele zemlje.


Muzej iluzija ponovo radi: Nove iluzije u svetu iluzija - Dan u Beogradu\nNaslovna » Izlasci » Izložbe » Muzej iluzija ponovo radi: Nove iluzije u svetu iluzija\nMuzej iluzija ponovo radi (foto: danubeogradu.rs)\nMuzej iluzija ponovo radi: Nove iluzije u svetu iluzija\nAh Neša 20. maj 2020. Izložbe Postavite komentar\nU petak, 22. maja 2020. od 16.00, poznata beogradska atrakcija Muzej iluzija u Nušićevoj 11 ponovo otvara svoja vrata!\nOvaj dan svi ljubitelji iluzija pamtiće po tome što će ih dočekati potpuno redizajniran ambijent i mnoštvo novih, jedinstvenih postavki koje će uz postojeće eksponate pružiti nezaboravnu avanturu koja ni jedno ljudsko čulo ne ostavlja ravnodušnim!\nObjekat je počeo je sa radom pre dve godine na isti ovaj datum, tako da se ovom prilikom obeležava i mali jubilej! Deo je najbrže rastućeg muzejskog lanca na svetu, a u kratkom vremenu postao je najposećeniji muzej u Beogradu po ocenama posetilaca na Trip Advisor-u.\nSvojim postavkama zadobio je veliko interesovanje ne samo u Beogradu već i u mnogim svetskim gradovima poput Njujorka, Pariza, Dubaija, Istanbula, Beča, Šangaja i drugih.\nMuzej iluzija – edukacija van učionice\nMultimedijalni događaji koji se organizuju u saradnji sa profesionalcima iz različitih oblasti, postali su nezaobilazna okupljanja urbane i kulturne elite grada.\nSpecijalno osmišljeni programi predstavljaju dodatnu edukaciju školaraca van učionice i zauzimaju sve važniji deo na mapi modernog pristupa obrazovanju, što su prepoznale i respektabilne obrazovne institucije.\nZbog novonastale epidemiološke situacije Muzej iluzija je preduzeo sve neophodne preventivne mere po najvišim evropskim standardima kako bi osigurao bezbednu posetu.\nMoto muzeja je „Mesto gde nemoguće postaje moguće – čarobni svet iluzija gde ste svi dobrodošli“. (danubeogradu.rs)\nTagoviizlasci izložbe muzej iluzija\nPrethodni Univerzitet Metropolitan: Rethink Redesign i pobednice takmičenja – MET Future Fashionista\nSledeći Da li znate… da su organizatori festivala Exit po ko zna koji put ponovili da se festival odlaže?!


Uskoro voda za Milanovac, Sige i Krupaju\n09:23: AM utorak 27 oktobra, 2020\nPosted on 18. marta 2016. at 26. januara 2018. by Ist Media\nŽAGUBICA, (IST Media) Na 500 metara od Krupajskog vrela, do kraja aprila biće izgrađen razdelni bazen, iz koga će se zdravom pijaćom vodom snabdevati meštani naselja Milanovac, Sige i Krupaja.\nZapočeta izgradnja bazena\nDirektor JP „Belosavac“ Predrag Ivković, kaže da su u Krupaji već započeti radovi na izgradnji bazena, a uskoro će početi i na drugoj lokaciji na kojoj je ovih dana počela doprema materijala za početak građevinskih radova.\n„Ukoliko nam vremenske prilike budu išle na ruku, za tri do četiri nedelje biće završen bazen za ova tri naselja“, rekao je Ivković, i dodao da je u perspektivi da se iz krupajskog bazena, prepumpavanjem, voda preusmeri i za naselje Bliznak.\nDužina cevovoda je preko osam kilometara i rađen je u četiri faze.\nPredsednik opštine Žagubica Safet Pavlović prvi se napio sveže vode\nPredsednik opštine Žagubica, Safet Pavlović, koji je obišao radove na izgradnji bazena, izrazio je nadu da će u domaćinstvima ovih naselja zdrava pijaća voda sa česama poteći do kraja aprila.\nStanovnici ovih naselja će na taj način rešiti višedecenijski problem snabdevanja vodom.


Šta je Ashihara Kaikan? | Klub Hyo\nAshihara je izvorna, neposredna (full contakt), tradicionalna japanska borilačka veština koju je zasnovao Kancho Hideyuki Ashihara (05.12.1944 – 24.04.1995). Zvanično ime organizacije koja okuplja predstavnike ove veštine je N.I.K.O. – “ Ashihara Kaikan“. Sedište ove medjunarodne organizacije je u gradu Matsujama u Japanu a novi lider je Kancho Hidenori Ashihara koji je nasledio legat svoga oca.\nIstovremeno, Ashihara je savremeni stil borilačkih veština, jer je osmišljen tako što su uzeti najbolji segmenti nekoliko proverenih borilačkih veština, dodate mnoge orginalne tehnike koje je razvio sam Hideyuki Ashihara, i sve je to uklopljeno u novi borbeni stil koji pripada grupi „uličnih borbenih stilova“. Pripadnost ovoj grupi proizlazi iz činjenice da su tehnike koje se uče na treningu, preuzete iz stvarnih borbenih situacija, tako da se tehnike naučene na treningu lako primenjuju u životnoj odbrambenoj situaciji. U tom smislu stil je revolucionaran jer na veoma savremen, proveren i osmišljen način, sa kontrolisanim sparinzima, bez povreda, početnike lako uvodi u ful kontakt borenje.\nSve tehnike koje se izučavaju su sa naglaskom na „Sabaki metod“. Sabaki u širem smislu reči znači „mislim korak unapred i želim da protivnikovu snagu okrenem u svoju korist“.\nSa druge strane Ashihara je veoma razvijen vrhunski borilački sport gde se na takmičenjima primenjuju Full Contact pravila. Kao sportska disciplina Ashihara važi za jednu dinamičnu, snažnu, veoma atraktivnu veštinu sportskog borenja koja osvaja na prvi pogled.\nNajpoznatije međunarodno takmičenje u ovom stilu borenja je „Ashihara World Championship“ koje se održava na svake dve godine u različitim gradovima sveta ( Bukurešt, Beograd, Budimpešta, Brašov, Kazakhstan). Svrha ovog takmičenja je da se okupe najbolji borci Ashihara sporta kako bi testirali principe i teorijski koncept Ašihara treniranja, sa krajnjim ciljem ličnog usavršavanja kao i unapredenja Ashihara sporta u celini. Takođe ovo je prilika da borci testiraju svoju izdržljivost , brzinu, snagu, preciznost, tehniku, efikasnost i ono što je najvažnije svoju „Sabaki“ metodu. Međutim, mnogo važnije je da sportisti, na psihološkom planu, provere kontrolu svojih emocija i praktično provere svoju istrajnost, sportski duh i samodisciplinu.\nU Martu 2007. godine, sensei Svetlan Skenderovski, majstor Kyokushinkai-a, trofejni trener, predsednik Kyokushinkai saveza Srbije u periodu ’87-90 godine, postaje začetnik nove borilačke veštine u Srbiji i na prostoru nekadašnje SFRJ. Sensei Svetlan Skenderovski kao lider, sa svojim učenicima osniva Ashihara kaikan savez Srbije, koji nezaustavljivo okuplja sve veći broj članova i klubova.\nU Decembru 2017 godine Ashihara sport je prepoznat od strane ministarstva sporta i omladine Republike Srbije kao sport od interesa za Republiku Srbiju. Ashihara kaikan savez Srbije i Beograda su redovni članovi Sportskog Saveza Beograda i Sportskog Saveza Srbije, tako da treniranjem u našem klubu imate priliku da učestvujete u brojnim takmičenjima, na nacionalnom i internacionalnom nivou, kao reprezentativac Republike Srbije. Takođe vam se pruža prilika za učešće na nacionalnim i internacionalnim seminarima, što vam garantuje sportski i borilački napredak kao i nezaboravna putovanja i druženja.